Copyright: Pázmány Péter Elektronikus Könyvtár


Címoldal
	A gyermek Jézusról nevezett Kis Szent Teréz születésének 100. éves jubileumára, Apor Vilmos vértanú gyôri püspök boldoggá avatásának emlékére; valamint Mindszenty József, Magyarország bíboros hercegprímása elhurcolásának 50. évfordulójára Isten vándora Rövid elmélkedések szentáldozáskor az év minden napjára Tartalomjegyzék


Regôczi István: Az élet kenyere

Szentáldozás utáni hálaadás

az év minden napjára

Szent Gellért Kiadó és Nyomda


Tartalomjegyzék

A könyv elektronikus változata

Elôszó

Január

Február

Március

Április

Május

Június

Július

Augusztus

Szeptember

Október

November

December


A könyv elektronikus kiadása

Ez a program az azonos címû könyv elektronikus változata. A könyv 2003-ban jelent meg a Szent Gellért Kiadó és Nyomda gondozásában, az ISBN 963 9094 72 2 azonosítóval (elsô kiadásának éve: 1999). Az elektronikus változat a könyv szerzôje, Regôczi István engedélyével készült. A könyvet lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzôi jog a szerzô tulajdonában van.


Elôszó

A Mester itt van és hív téged! (Jn 11,28).

Minden tabernákulum fölé aranyozott betûkkel íratnám ki ezeket az örvendetes, gyönyörû szavakat, mert ez a csodálatos felhívás mindegyikünknek szól. Az oltárszekrény elôtt az örökmécses fénye hívogatóan szinte sürget bennünket: jöjjünk Hozzá! Jézus királyi vendégségre vár minden szentmisében, ahol megismétlôdik az utolsó vacsora és a keresztáldozat magasztossága, amikor felcsendül az áldozatot bemutató pap ajkáról: ,,Ez az én testem, ez az én vérem, ezt cselekedjétek az én emlékezetemre.''

Mi pedig mellünket verve, méltatlanságunk tudatában járulunk az Úr oltárához: ,,Uram, nem vagyok méltó, hogy hajlékomba jöjj''. Jézus személyesen hív, Ô szolgál fel és Ô nyújtja nekünk saját Testét.

Ez a legszentebb pillanat, amikor az Úr Szent Testét és Vérét magunkhoz vesszük. Még a vérségi kapcsolatnál is szorosabb.

Azért kell ezt a legszentebb idôt valóban átélnünk, mint ahogy Péter apostol a Tábor-hegyen felkiáltott: ,,Uram, jó nekünk itt lenni!'' Ezért minden szentmisében röviden kifejezem hálámat, imádásomat a Szentségi Jézus iránt, keresetlen, szívbôl jövô szavakkal, hogy jobban átélhessem ezt a szent együttlétet.

Megjegyezés: hogy kötetünkbôl híven követhessük az egyházi év változó ünnepeit, ezeket vegyük a megfelelô napon.

Jelen könyvünkben a

-- Virágvasárnap: április 1.

-- a nagyhét az utána következô hét nap;

-- Húsvétvasárnap: április 8.

-- Utána hat héten át következik a húsvéti idô;

-- Mennybemenetel: május 16;

-- Úrnapja: június 8.

-- Jézus Szentséges Szívének ünnepe: június 18;

-- Szûz Mária Szeplôtelen Szíve: június 19.

Tehát pl. 2004-ben április 4-én nem az erre a napra szóló imát vesszük, hanem a virágvasárnapit, azaz április 1-jeit; utána folyamatosan mondjuk a könyv imáit, június 19-ig. A 2004--2013 évek virágvasárnapja:

	Év	Virágvasárnap
	2004.	április 4.
	2005.	március 20.
	2006.	április 9.
	2007.	április 1.
	2008.	március 16.
	2009.	április 5.
	2010.	március 28.
	2011.	április 17.
	2012.	április 1.
	2013.	máricus 24.


Január

Január 1.

Édes Jézus, az Új Kezdet Édesanyjával köszöntelek ma Téged hálatelt szívvel. Hiszen az Ô Istenanyaságának ünnepe ez a liturgia szerint. Neked köszönheti Ô nagy méltóságát, mi pedig Neked azt, hogy mi is a Mennyei Atya gyermekei lehetünk. Szeretném ezen új esztendô minden napját a Szûzanya által Neked felajánlani, Mennyei Atyám dicsôségére szentelni.

Január 2.

Régebben ez a nap a Te Szent Neved ünnepe volt, nekem az is marad mindig. A Szûzanyával szeretném elrebegni számtalanszor: Édes Jézus, szeretlek, szeretlek, szeretlek, köszöntelek, szívem minden dobbanása a Tied, a Te neved nekem a legédesebb ezen a világon.

Január 3.

Milyen hatalmas a Te neved! A legcsodálatosabb név, amely drága névrôl elôször Édesanyád értesült az angyali üdvözletnél. Ez a név legyen mindig ajkamon, szívembe vésve egyre jobban ragyogjon.

Január 4.

Édes Jézus, ma Szent Józseffel örvendezem a Te szent Nevednek, ahogy Ô hálatelt szívvel az angyal ajkáról hallotta elôször Szent Nevedet. József érted dolgozott, Téged szolgált egész életében. Legyen ô a példaképem a szolgáló szeretetben, és minden munkám Neveddel az ajkamon végezzem.

Január 5.

Édes Jézus, már feltûnt csillagod napkeleten, de csak a három bölcs figyelt fel rá és követték a fényes csillag ragyogó útmutatását. Most én szeretnék a Te csillagod lenni, aki mutatja az utat, amely hozzád vezet.

Január 6.

Édes Jézus, elôször az egyszerû pásztorok hódoltak Neked a betlehemi csendes éjszakában. Most a napkeleti bölcsek borultak le elôtted ajándékaikkal. Milyen boldogan mutatott be Téged Édesanyád! Milyen gazdagon sugároztad rájuk kegyelmedet; mint királyok távozhattak. Édes Jézus, mindenemet Neked adom a Szûzanyán keresztül. Fogadd szeretetem aranyát, imáim tömjénét, szenvedéseim, könnyeim mirháját. Kegyelmed által a szentáldozásban én is király vagyok -- add, hogy aszerint is viselkedjem mindig.

Január 7.

Édes Jézus, milyen gazdagon, örömtelt szívvel távozott a három bölcs, szent király: Gáspár, Menyhért, Boldizsár! Velük, a Szûzanyával és Szent Józseffel tudjak én is nagyon örülni Neked, akit szívembe zárva hordozok.

Január 8.

Szent Egyházunk liturgiája csodálatosan érzékelteti a csillag, a fény, a kegyelem sugárzó melegét, amely eltölti szívemet, lelkemet ezekben a napokban. Oly jó Veled élni Édes Jézus és a Szûzanyával Téged nézni!

Január 9.

Mennyi szeretettel dajkált Téged Édesanyád! Milyen öröm számomra, hogy én is úgy dajkálhatlak, mint aranyos, pici kisdedet, aki rám mosolyog, akivel nem lehet betelni.

Január 10.

Édes Jézus, oly örömmel fogadlak Téged, mint ahogy a Szent Családban, Mária és József játszottak Veled mindig. Azzal a biztos tudattal, hogy Te azt akarod, én is gyermek legyek, Te légy örömöm, mindig Veled foglalkozzam.

Január 11.

Édes Jézus, oly jó Veled átélni gyermekséged mosolygós, napsugaras napjait, amelyet a Szûzanya szôtt át szeretetével! Szentáldozásom töltsön el mindig napsugaras boldogsággal.

Január 12.

Édes Jézus, Szûz Mária mindent szívébe vésett Veled kapcsolatosan, azt is, amikor a templomban, Atyád házában feledkeztél. Bárcsak én is minél gyakrabban nálad feledkeznék, hiszen Te mindennél több vagy nekem.

Január 13.

Édes Jézus, az igeliturgia ma megkeresztelkedésedre emlékeztet. A Szentlélek Rád sugározza erejét, a Mennyei Atya szózata hallatszik: ,,Ez az én szerelmetes Fiam, akiben nekem kedvem telik.'' Méltó követéseddel szeretnék én is a Mennyei Atya kedves gyermeke lenni.

Január 14.

Édes Jézus, köszönöm, hogy a szentmisében szentáldozáskor mindig újjászülethetek Veled, átélve, hogy mennyire Hozzád tartozom, egy test, egy szív, egy lélek vagyok Veled.

Január 15.

Mennyei Atyámnak szeretetteljessége Rajtad keresztül áramlik felém. Szentáldozáskor nekem is kell hallanom az Ô szózatát, mert általad vagyok az Ô kedves gyermeke. Édes Jézus, Te megaláztad magad, amikor a bûnösök közé, a Jordán vizébe leereszkedtél; nekem is mélyen alázatosnak kell lennem, hogy szereteteddel a szentáldozásban magadhoz emelj engem.

Január 16.

Édes Jézus, az élô hit ajándékáért könyörgöm ma Hozzád a szentáldozásban, hogy lelki szemeimmel lássalak, szívem szeretetével átöleljelek, a Szûzanyával köszöntselek.

Január 17.

Mennyi szent reménységgel tölt el az a tudat, hogy a szentmise, a szentáldozás látóvá tesz engem, és egyszer valóban színrôl színre láthatlak, én Édes Jézus!

Január 18.

Édes Jézus, ma megköszönöm Neked Árpád-házi Szent Margitot, a magyarság kis engesztelô bárányát, aki oly csodálatosan magáévá tette a Te lelkületedet; királylány létére magát mélyen megalázta, szeretetbôl szenvedett és engesztelt, szereteted éltetô erejébôl.

Január 19.

Édes Jézus, add, hogy megértsem: szeretni csak úgy lehet, ha áldozatot hozunk, magunkról megfeledkezve, másokért minden megaláztatást, szenvedést vállalva.

Január 20.

Édes Jézus, az egyetlen magyar alapítású rend, a Pálosok megalapítójára, Boldog Özsébre gondolunk, aki a remeteség magányából hozza össze az engesztelô szíveket, hogy szeretetük tüze bevilágítsa a magyarság egét.

Január 21.

A kis hôs vértanú leányka, Szent Ágnes, emelt fôvel megy a vérpadra: ,,Nem félek -- mondja bátran --, hiszen Édes Jézus Vére piroslik ajkamon.'' Ma ezt imádkozom szentáldozáskor: ,,A Te Véred piroslik ajkamon.''

Január 22.

Édes Jézus, Te azért maradtál köztünk, hogy tanításaidat, amelyek lényege a szeretet, magunkévá tegyük, általad és Tebenned minden embertestvérünket tudjuk szeretni, szereteted szentsége által.

Január 23.

Édes Jézus, ma Pio atyára, a Nagy Stigmatizáltra gondolok, aki ötven éven át vérzô sebeidet hordozta. Szentáldozáskor, Édes Jézus, én is stigmatizált vagyok -- láthatatlanul viselem Szent Sebhelyeidet, Édes Jézus.

Január 24.

Édes Jézus, mennyi szelídség sugárzott Szalézi Szent Ferencbôl! Add, hogy Szent Tested, Véred vétele engem is nagyon szelíddé, szerénnyé tegyen.

Január 25.

Édes Jézus, a kegyelem sugara leterítette Sault és a Nemzetek Apostolává, Szent Pállá tette ôt. Bárcsak én is elmondhatnám szentáldozáskor: ,,A Te kegyelmedbôl vagyok, ami vagyok, kegyelmed nem volt nálam hiábavaló.''

Január 26.

Édes Jézus, éljem át, amit Szent Pál megtérése után írt: ,,Nekem az élet Krisztus, a halál nyereség.'' Ez csak teljes önátadással és a Szûzanya segítségével lehetséges.

Január 27.

Szent Ágoston mondása: ,,Pál szíve, Krisztus Szíve.'' Édes Jézus, a szentmisében hadd legyen az én szívem is a Te Szíved; szentáldozáskor cseréljünk szívet!

Január 28.

Milyen gyönyörûen fogalmaz Aquinói Szent Tamás az Oltáriszentség Szózatában: ,,Mindenható Fejedelmünk, étkünk, éltetô szerelmünk, engedj otthonodra lelnünk, testvérként ölelnünk odafent a szenteket.''

Január 29.

Édes Jézus, add, hogy mindig vágyakozva, örömmel, úgy jöjjek a szentáldozásra, mint a nagy királyi vendégségre, ahol Te magad vendégelsz meg engem saját Szent Testeddel és Véreddel. Lehet-e itt a Földön ennél nagyobb boldogság?!

Január 30.

Édes Jézus, hadd járjak Hozzád iskolába, hiszen Te vagy a szeretet nagy mestere. Minden szentáldozás legyen egy leckéje a szeretetnek, mert csak ebbôl kell egyszer érettségiznem.

Január 31.

Don Bosco Szent János, az ifjúság nagy nevelôjének ünnepét üljük. Édes Jézus, Te vagy a legnagyobb nevelô, a szentáldozásban az egyetlen igazi pedagógusa a szeretetnek! Csak általad tudok nevelkedni az áldozatos szolgáló szeretetben.


Február

Február 1.

Édes Jézus, a karácsonyi szent idô most már lejárt. De nagyon jó megôrizni Téged szívemben! Hiszen drága kis Testvérkém lettél, hogy mindig karácsonyi hangulat legyen lelkemben.

Február 2.

Milyen boldogan vitt Téged, Édes Jézus, a Boldogságos Szûzanya és Szent József, hogy bemutassanak a jeruzsálemi Templomban! A Mennyei Atyának. Milyen öröm az agg Simeonnak Téged karjaiba venni; de mennyivel nagyobb öröm nekem Téged szívembe fogadni, a Szûzanyával és Szent Józseffel hálaéneket zengeni.

Február 3.

Az öreg Simeon elimádkozza hattyúdalát: Bocsásd el ,,Bocsásd el most, Uram, szolgádat, szavaid szerint békességben, hiszen már meglátták szemeim, akit küldtél, az Üdvözítôt.'' -- Én pedig arra kérlek, Édes Jézus, mindig maradj velem, soha ne bocsáss el, mindenben csak a Te dicsôségedet szolgáljam.

Február 4.

Ma úgy szeretném, ha a Szûzanya mutatna be engem, Veled együtt a Mennyei Atyának, hogy teljesen a Mennyei Atya gyermeke lehessek.

Február 5.

Köszönöm Édes Jézus, hogy minden szentmisében a Szûzanya által élô hittel tudlak szemlélni és szeretettel hálát mondani Neked, mint ahogyan ezt Édesanyád és Szent József tette.

Február 6.

Minden szentmisémben szeretném a Szent Család békéjét, önzetlen szeretetét magamévá tenni, ebben a békességes hangulatban élni; csak a szentáldozás és a Szûzanya segítsége biztosítja ezt számomra.

Február 7.

Ma együtt szeretnék Veled munkálkodni, ahogyan Szent Józseffel és a Szûzanyával foglalatoskodtál. Így lesz minden munkám megszentelt és örök értékû.

Február 8.

Édes Jézus, Te azért maradtál köztünk, hogy segítségünkre légy; hétköznapjainkat bearanyozod jelenléteddel. A Szûzanyát arra kérem, segítsen sokat Rád gondolni.

Február 9.

Ez a nap Édes Jézus, kezdôdjön Veled; szentmisére, szentáldozásra készülve, majd egész nap hálát adva azért, hogy Veled találkozhattam.

Február 10.

Ma ôrzôangyalomat kérem, figyelmeztessen jelenlétével, akkor egész napom Veled való társalgásban telik el. Az Angyalok Királynôjét is erre kérem.

Február 11.

Édes Jézus, a Lourdes-i Szûzanya jelenésének napján add, hogy Bernadettel éljem át a mennyország boldogságát. Ô így vallotta: ,,A szentáldozás az én mennyországom.''

Február 12.

A legnagyobb örömöm, Édes Jézus, ha részt vehetek a szentmisén. Vágyakozom Szent Tested, Véred után. Ma szent védôszentemmel mondok köszönetet látogatásodért, hiszen ô színrôl színre lát már Téged.

Február 13.

Édes Jézus, Szûzanyámmal, Édesanyáddal köszönöm, hogy ezen a királyi vendégségen részt vehettem. Szent Tested, Véred egyesítsen bennünket.

Február 14.

Szeretném Édes Jézus, ha életemnek, napjaimnak Te lennél mindig a központja! Minden tevékenységem Feléd irányuljon, mint ahogy a Boldogságos Szûzanyát is csak a Te szereteted éltette.

Február 15.

Édes Jézus, add, hogy minden szentáldozáskor átéljem méltatlanságom tudatát és végtelen irgalmadért a Szûzanyával mondjak hálát. Ez a hálaérzés tegyen ma boldoggá.

Február 16.

Édes Jézus, csodálatos vagy végtelen szereteted és irgalmad megnyilatkozásában, amely az Oltáriszentségben lesz valósággá számomra. Hogy ezt átélhessem és valósággá váljon számomra, kérem a Szûzanya segítségét.

Február 17.

Ma a liturgia a Szervita Rend hét szent alapítójára emlékezik, akik a Szûzanya lovagjai voltak. Ôk terjesztették el a Fájdalmas Szûz tiszteletét. Köszönöm Édes Jézus, hogy Te így akarod: tiszteljük, szeressük Édesanyádat, aki a Fájdalmak Anyja lett megváltó kereszted tövében.

Február 18.

Ma a kis Lourdes-i látnokra emlékezünk. Milyen nagy kiváltság volt számára a Szûzanyát látni! Azt a nagy kiváltságot kérem ma Tôled, Édes Jézus, hogy láthassalak mindig, a szentáldozásban érzékeljem közellétedet.

Február 19.

Édes Jézus, fölöttébb jó Veled lenni, élô hittel Téged szemlélni, s azon csodálkozni, hogy Te ennyire tudsz bennünket szeretni; add, hogy a Szûzanyával ezt egyre jobban átéljem.

Február 20.

A szeretet legnagyobb realitása a Te valóságos jelenléted az Oltáriszentségben. Add, hogy ezt át tudjam élni a szentáldozásban, együtt a Szûzanyával.

Február 21.

Számomra a legnagyobb csoda a szentmise áldozat, a legnagyobb ajándék pedig Szent Tested és Véred vétele. Legyen ez egyre tudatosabb nálam, a Szûzanya segítségével.

Február 22.

Édes Jézus, Egyházunk ma Szent Péter székfoglalására emlékezik. Add, hogy földi helytartód iránt mindig nagy szeretetet, tiszteletet érezzek, Vele együtt imádkozhassam: ,,Uram, Te tudod, hogy szeretlek.''

Február 23.

Édes Jézus, közvetlen környezeted egyszerû emberekbôl állt. Ez ad nekem is biztatást, bátorítást: minél egyszerûbb, minél kicsinyebb legyek, hogy a szentmisében teljesen átadhassam magam Neked.

Február 24.

Ma Szent Mátyás apostolra emlékezünk. Milyen jó, hogy szereteted szentsége által én is lehetôséget kapok apostolkodásra! Add, hogy egyre jobban lelkesítsen ez a magasztos küldetés.

Február 25.

Édes Jézus, szereteted szentségébôl megannyi szépség árad felém. A Szépszeretet Édesanyját kérem, hogy a gyakori szentáldozás által az én lelkem is elnyerhesse mennyei szépségét.

Február 26.

Édes Jézus, Te vagy az igazi Jó Pásztor. Adj nekem a szentáldozás által igazi jópásztori szívet, hogy tudjak élni-halni a rámbízottakért.

Február 27.

Édes Jézus, a Te közelségedben lenni és élni a legnagyobb jutalom. Add, hogy ezt minden szentmisében szentáldozáskor a Szûzanyával együtt éljem át.

Február 28.

Édes Jézus, szereteted szentsége keresztáldozatodra emlékeztet, hiszen annak gyümölcse az Oltáriszentség. Hadd tudjam mindig átölelni a Te keresztedet.

Február 29.

Bárcsak engem is vonzana a kereszt, mint ahogy Te vágyva vágytál arra, hogy adhasd magad nekünk, keresztáldozatod által. A Szûzanyával szeretném ezt egyre jobban tudatosítani magamban.


Március

Március 1.

Az egész hónapot, amely már a tavasz leheletét hozza, Egyházunk Szent József tiszteletére szenteli. Milyen boldogító tudat, hogy a szentáldozás által még közelebbi kapcsolatban élhetek Veled, ahogyan Szent József élhetett melletted. Add Édes Jézus, hogy mindent Veled cselekedjem Mennyei Atyám dicsôségére.

Március 2.

Édes Jézus, a tavasz hónapja a természet ébredése. Add, hogy én is új életre keljek, kegyelmi életem nap nap után megújulhasson, a Boldogságos Szûz Mária közbenjáró segítségével.

Március 3.

Milyen csodálatos Szentegyházunk rendelkezése, hogy a nagyböjt szent negyven napja mindig tavasz hónapjába essen. Hadd éljem át minden szentáldozáskor a tavaszi lelki ébredést.

Március 4.

Édes Jézus, add, hogy ne legyen soha fagyos a lelkem; legyen a szentáldozás áldása, hogy a kegyelem tudjon rügyezni, mindig új szépségre fakadni. A Szûzanyával és Szent Józseffel kérem ezt ma Tôled.

Március 5.

Milyen szépek a kis hóvirágok, milyen szerények és hogy megörvendeztetnek bennünket, mint a tavasz hírnökei; de mennyivel szebb a Te hófehérséged, szereteted szentségében. Ez örvendeztessen engem igazán.

Március 6.

Édes Jézus, igazi tavaszt csak a bûnbánat hozhat a lélekben, ezért add, hogy a szentmisére, szentáldozásra mindig igazi, ôszinte bûnbánattal készüljek.

Március 7.

Édes Jézus, a szent nagyböjti idôt csak általad, Veled és Tebenned tudom gyümölcsöztetôvé tenni, mind magam, mind mások javára. A szeretet késztessen arra, hogy bûnösségem tudatában igyekezzem mindent helyrehozni, a szentáldozásból nyert kegyelmek által.

Március 8.

Édes Jézus, ez a nagyböjti szent idô legyen számomra igazi bensôséges átélése szenvedésednek! Gondoljak sokat a Te gyötrelmeidre, és a Fájdalmas Szûzanya könnyeire minden szentmisében.

Március 9.

Édes Jézus, minden szentmise a Te keresztáldozatod vér nélküli megújulása. Minden szentáldozáskor emlékezzem arra, hogy a keresztáldozat oltárán Szent Véredet értem ontottad.

Március 10.

Édes Jézus, hogy tudtál ennyire szeretni, hogy tudtál ennyire szenvedni értem, szegény bûnösért? Szeretetbôl szeretném magam a Szûzanyán keresztül teljesen Neked áldozni!

Március 11.

Édes Jézus, add, hogy a szentáldozásból merítsek erôt ahhoz, hogy az életnek mindig a nehezebb részét válasszam. Legyen a jelszavam: ,,A kemény, áldozatos életet választottam.''

Március 12.

A negyven napos szent idô Édes Jézus, legyen számomra nagy lelkigyakorlat, amelyhez erôt a szentáldozásból és szent szenvedésedrôl való elmélkedésbôl merítek.

Március 13.

Édes Jézus, minden szentáldozásom növelje buzgóságomat, hogy keresztutadat minden nap végigjárva át tudjam élni gyötrelmeidet a Fájdalmas Szûzanya könnyein keresztül.

Március 14.

Édes Jézus, csak a napi szentmise és szentáldozás tud erôt adni a mindennapok vértanúságához, vagyis ahhoz a tanúságtételhez, hogy mindent Érted vállalok, teszek és elviselek.

Március 15.

Édes Jézus, ezen a napon lobogott fel a magyar szabadság lángja, de az igazi szabadságot Te hoztad a világra, szent kereszted által. A Te szent kereszteddel tudjak mindig gyôzedelmeskedni, másokat is lelki szabadságra lelkesíteni.

Március 16.

Édes Jézus, Szent Pál hivatkozik arra, hogy az igazi öröm a szabadság és az élet általad jött e világra. Most is ezt kell átélnem minden szentmisében, ezért kell hálát adnom a Szûzanyával együtt.

Március 17.

Édes Jézus, Te azt mondtad, csak az legyen tanítványom, aki keresztjét felveszi és követ engem. Én ezt akarom, de csak a szentmise, a szentáldozás adhat erre erôt, bátorítást, kitartást.

Március 18.

Édes Jézus, minden nap örömmel veszem Szent Tested és Véred, mert tudom, hogy ez által tudlak -- keresztet hordozva -- Téged követni.

Március 19.

Szent Nevelôatyádat ünnepeljük ma, Édes Jézus. Örömünnep számomra is a Veled való közvetlen kapcsolat a szentáldozáson keresztül; ez ad erôt, hogy Veled imádkozzam, dolgozzam, mint Szent József, Veled és a Szûzanyával éljek.

Március 20.

Édes Jézus, Te vagy az igazi nagy munkás, aki állandóan Mennyei Atyáddal munkálkodsz a lelkek üdvösségén. Add, hogy a szentáldozás által belekapcsolódva ezen munkálkodásba, örökértékûek legyenek fáradozásaim.

Március 21.

A tavasz elsô napja, de az én lelkemben mindig tavasz jön, valahányszor Téged veszlek magamhoz a szentmise áldozatban, Édes Jézus. Add, hogy ez legyen Szereteted verôfénye, amely másokra is áradhat.

Március 22.

Édes Jézus, Szent Pál börtönébôl örvendezve üzent, hogy örüljünk Neked; mindig benned örvendezzünk. Add, hogy ez a szentmisében, a szentáldozás által igazi valóság legyen számomra.

Március 23.

Édes Jézus, add, hogy a Te közelséged a szentmisében, szentáldozáskor legyen igazi örömforrásom, hogy másokat is meg tudjak örvendeztetni.

Március 24.

A legnagyobb örömöt és boldogságot Gábor angyal hirdette meg, amikor Mária elôtt fellebbentette megtestesülésed titkát. Ez most már a szentáldozáskor számomra nem titok, hanem a legnagyobb boldogság.

Március 25.

Gyümölcsoltó Boldogasszony gyönyörû ünnepe lelki üdülés számomra, Édes Jézus, hiszen minden szentáldozáskor megtestesülésed valóságát élhetem át, együtt a Szûzanyával.

Március 26.

Édes Jézus, add, hogy a Szentlélek megvilágosító ereje bontakoztassa ki szentáldozáskor lelkemben a kegyelem csodálatos világát; legyen ez ma számomra tavasz.

Március 27.

Édes Jézus, közeledünk szenvedésed idejéhez. Add, hogy egyre jobban átérezzem szentáldozáskor azt a nagy vágyat, amely arra késztetett Téged, hogy szereteted szentségét megalapítva, magadat nekünk adhasd az Oltáriszentségben.

Március 28.

Édes Jézus, az örökkévalóság vágyával készültél arra, hogy teljesen add magad a keresztáldozat oltárán. Szentáldozáskor szítsd fel bennem is a vágyat a kereszt után.

Március 29.

Édes Jézus, add, hogy keresztedet, szenvedésedet szem elôtt tartva, egyre jobban átéljem a szentmisében bûnösségem tudatát. Minden erômmel küzdve a bûn ellen, engeszteljelek Téged, a Fájdalmak Anyjával.

Március 30.

Édes Jézus, szeretnék a szentáldozásban engesztelést nyújtani nemcsak bûneimért, de mulasztásaimért is. Kérem a Szûzanyát, legyen ebben segítségemre.

Március 31.

Édes Jézus, szentáldozáskor vonzz magadhoz engem, hiszen megígérted közelséged. Rajtam múlik, hogy mindentôl elszakadva ez valósággá váljon életemben.


Április

Április 1.

Lelkesen köszöntelek Édes Jézus, szívem, lelkem tele van virágvasárnap hozsannájával! Alázattal borulok le Eléd: légy szívem Királya! Mennyire szeretlek, mennyire örülök, ha Téged dicsôítenek! Szeretném a Boldogságos Szûzanyával, apostolaiddal együtt kifejezni örömömet.

Április 2.

Édes Jézus, pálmaágakat szentelt Szentegyházunk, mint a vértanúság szimbólumát. Szeretném én is -- mint Apor Vilmos püspökünk, aki e napon nyerte el a vértanúság koronáját -- véremet hullatni Érted. Vértanúk Királynôje, kérem ehhez segítségedet.

Április 3.

Édes Jézus, Te megkönnyezted Jeruzsálemet, a bûnös várost, amely megöli prófétáit. Úgy szeretném én is, szívembôl, igazán megkönnyezni bûneimet, add, hogy a szentáldozásból erôt merítsek, hogy soha többet sem Neked, sem a Szûzanyának fájdalmat ne okozzak.

Április 4.

Édes Jézus, Veled élem át a nagyhét magasztos liturgiáját. Szentmisém, szentáldozásom legyen valóban átélése azoknak a nagy kegyelmeknek, amelyeket e napokban eszközölsz.

Április 5.

Édes Jézus, Te így vezeted be az utolsó vacsorát: ,,Vágyva vágytam arra, hogy elfogyasszam veletek ezt a húsvéti lakomát, mielôtt szenvedek''. És Te akkor megaláztad magad és megmostad tanítványaid lábát. Szereteted szentségét csak így lehet megközelíteni, annak misztériumát magunkévá tenni, ha mélységesen megalázom magam és a szentáldozásban Téged magamhoz ölelve imádkozom: ,,Szeretlek, szeretlek, Mindenem, Királyom, egyetlen örömöm, örök boldogságom.''

Április 6.

A Getszemáni kert véres gyötrelmei, elárultatásod, megtagadásod, meghurcoltatásod szörnyû óráit Veled élem át, Édes Jézus. Pilátus szörnyû ítélete, aki véresre korbácsoltat és halálra ítél a nép kívánságára. Keresztutad, háromórás gyötrelmes haláltusád a kereszten -- mind, mind megelevenedik elôttem. A Fájdalmas Szûz érzelmeit szemlélve ez ma a leggyötrelmesebb és egyben a legfelemelôbb áldozásom a csonka misén. Hogy tudott a Mennyei Atya így szeretni minket, hogy tudtál, Édes Jézus, így szenvedni értünk, hogy tudott a Fájdalmak Anyja ennyire a kegyelmek közvetítôje lenni? Ez az isteni szeretet és irgalom mérhetetlen és érthetetlen misztériuma.

Április 7.

Édes Jézus, nagyon vártam -- együtt a Szûzanyával --, hogy sürgettem feltámadásodat. Most itt vagy, feltámadásod dicsô szépségében, ragyogó öt szent Sebed kegyelmet sugároz felém. Örömtôl ittasan köszöntelek: ,,Feltámadtál, egyetlen reménységem, örömöm, boldogságom, Mindenem!''

Április 8.

A húsvéti szentmisén szívem telve ujjongó allelujával, amikor szívembe fogadlak, átélve a Te dicsôségedet, örömödet és így imádkozom: ,,Mennynek Királyné Asszonya, örülj Szép Szûz, alleluja.''

Április 9.

Édes Jézus, Te megjutalmazod azokat, akik vágyódva vártak: leginkább Édesanyádat. Szent Egyházunkkal énekelem én is, amikor Téged ma szívembe fogadlak:

,,Mennyek Királyné asszonya

örülj szép Szûz, alleluja.

mert kit méhedben hordozni

méltó voltál, alleluja,

amint megmondotta vala,

föltámadott, alleluja.''

Április 10.

Édes Jézus, Te megörvendeztetted Mária Magdolnát, Szent Jánost és Péter apostolt, a szent asszonyokat, mert kerestek Téged. Én is kereslek; és milyen boldogság, hogy mindig megtalállak a szentmisében, az Eucharisztiában! Édes Jézus, az Emmauszi tanítványokhoz szegôdsz és egyszerû szavakkal magyarázod a Szentírásból: így kellett szenvedned, hogy bemehess dicsôségedbe. Add, hogy én is Rád ismerjek minden szentmisében a kenyértöréskor és ujjongva újságoljam: ,,Láttam az Urat, megismertem a kenyértörésben.''

Április 11.

A hitetlenkedô Tamásnak megengedted, hogy ujjaival érintse sebeidet, nekem pedig megadod, hogy megdicsôült Szent Testedet, vérzô sebeidet magamhoz öleljem a szentáldozásban.

Április 12.

Milyen nagy kiváltság Édes Jézus, a húsvéti szent idôben Veled lenni! Szívem, lelkem a tavasz pompájában virágzik, de mindennél szebb és magasztosabb az a gyönyörû szépség, amelyben lelkem a szentáldozásban új életre kelve pompázik.

Április 13.

A húsvét örömét a Szûzanyával tudom igazán átélni minden szentáldozásban; de hallom és érzem lelkes felhívásodat, hogy örömömet mindenkivel közöljem.

Április 14.

Édes Jézus, minden húsvéti szentáldozás felhívás számomra, hogy tanúskodjam feltámadásod dicsôségérôl; sugározzam szét szívem, lelkem örömét. A Szûzanya Magnificat-ját visszhangozza lelkem.

Április 15.

Édes Jézus, add, hogy ezen húsvéti szent idôben minden szentáldozásom örömteljes ujjongás, hálaének legyen, hiszen Te legyôzted a halált, hogy nekem életem legyen.

Április 16.

Édes Jézus, a Te feltámadásod legyen számomra lelkes buzdítás, hogy egyre inkább életszentségre törekedjem! A Szûzanya allelujás öröme segítsen ebben.

Április 17.

Édes Jézus, Te minden szentmisében arra buzdítasz, hogy új emberré kell lennem; tiszta lélekkel örömöt, vidámságot, szeretetet sugározzak környezetemben.

Április 18.

Édes Jézus, csak a Szûzanyával tudom átélni a húsvéti örömöket, hiszen Ô az örömteljes Istenanya, örömünknek Oka. Vele akarok mindig örvendezni!

Április 19.

Édes Jézus, a húsvéti szentségek számomra a legnagyobb erôforrást jelentik, hogy feltámadásod dicsôségében, kegyelmeidet felhasználva, minden szentáldozáskor újult erôvel törekedjem a kegyelmi életre.

Április 20.

Édes Jézus, add, hogy e szentáldozásban átéljem feltámadásod dicsôségét. Milyen szép, milyen csodálatos, milyen diadalmas vagy Te, Mennyei Atyád öröme, büszkesége, Édesanyád boldogsága!

Április 21.

Édes Jézus, erôsen sugárzik felém megdicsôült testedbôl a kegyelem ereje és szépsége. Add, hogy minden szentáldozáskor ebbôl merítsek erôt küzdelmeimhez, Szûzanyám segítségével.

Április 22.

Édes Jézus, a szentmise áldozatban Szent Tested és Véred vétele által tudok igazán eltelni istenfélelemmel, vagyis engem semmi nem zavarhat, Tôled el nem szakíthat, mert iszonyodom a bûntôl. A Szûzanya lelkületébôl erôt merítve az a törekvésem, hogy mindig Neked tessek, Tôled semmit meg ne tagadjak.

Április 23.

Édes Jézus, hadd sugározzon rám most a Te öt Szent Sebed ragyogó fényessége, melegsége. Ma Pio atyára is szeretettel gondolok, aki öt évtizeden át viselhette vérzô sebeidet testén, aki szinte szemléltetô megtestesítôje volt szenvedésed valóságának.

Április 24.

Édes Jézus, add, hogy ezen húsvéti szent idôben megújuljak, új életre keljek, akárcsak a természet. A Te kegyelmed magasztossága éltesse bennem az igaz szeretetet, vágyakozva utánad.

Április 25.

A Mennyország ilyenkor jobban kitárul és befogadja a sok-sok örvendezô lelket, akik a tisztítótûzbôl jutnak el Hozzád. Velük örülök, velük hálálkodom. Átélem a Szûzanya boldogságát, aki most már örömkönnyeket hullat.

Április 26.

Édes Jézus, Te feltámadásoddal bizonyságot akartál tenni szereteted végtelen nagyságáról, hogy megmutasd nekünk a Mennyország felé vezetô igaz utat.

Április 27.

Édes Jézus, ez az idô a kegyelem napsugaras tavaszi idôszaka. Veled akarok mindenben megújulni, hogy szívem, lelkem kegyelmeid szépségét sugározza. A Boldogságos Szûzanyával, aki az Örvendezô Szûz, akarok Neked köszönetet mondani.

Április 28.

Mennyi hálával tartozom Neked, Édes Jézus, hogy megörvendeztetsz feltámadásoddal! Erô, kegyelem és szeretet tölti el lelkemet, mert a Te jóságodból meríthetek.

Április 29.

Édes Jézus, Te visszajöttél a halálból, legyôzve azt, hogy nekem igazi életem legyen. Add, hogy kegyelmi életemet a Szûzanya segítségével tudjam gazdagítani.

Április 30.

Édes Jézus, imádlak, áldalak, magasztallak a húsvéti allelujás öröm boldogságával, amelyet a Szûzanya érzett át legjobban. Add, hogy környezetemben sokakra tudjam ezt az örömöt sugározni.


Május

Május 1.

Ma kétszeresen is hálás szeretettel veszem Szent Tested és Véred, Édes Jézus, hiszen ránk köszöntött az év legszebb hónapja, a Szûzanyának, május Királynôjének ünneplésével és Szent József, szeretett Nevelôatyád, a nagy Munkásszent ünnepével.

Május 2.

Édes Jézus, szentáldozásom hozzon lelkembe napsugaras mosolyt, amellyel a Szûzanyát köszöntöm és amellyel Neked hálát adok, ezen a gyönyörû kegyelemteljes májusi napon.

Május 3.

Édes Jézus, lelkesítsen ma két szent apostolod, Fülöp és Jakab, akik a Szentlélek tüzétôl eltelve, a Szûzanya áldásától kísérve, mindig eredményesen apostolkodtak.

Május 4.

Édes Jézus, ezen kegyelemteljes májusi idô borítsa be lelkem illatozó virágokkal, amelyeket a kegyelem harmata éltet; így kedveskedjek Neked és a Szûzanyának.

Május 5.

Édes Jézus, add, hogy ezek a szép tavaszi napok és ünnepek a szentáldozás által lelkemet egyre szebbé, kegyelmekben gazdagabbá tegyék, a Szûzanya örömteljes szeretetével.

Május 6.

Édes Jézus, ma külön megköszönöm a szentmise áldozatban Mindszenty József bíboros hercegprímásunkat, aki valóban a Te szíved szerinti fôpásztora, vértanúja és apostola volt népének. Számkivetésébôl ma hívtad Ôt haza. Nagyasszonyunkkal mondok köszönetet érte.

Május 7.

Édes Jézus, ma megköszönöm Boldog Gizellát, Szent Imre herceg édesanyját, Szent Istvánunk áldott feleségét, aki a magyarság kereszténnyé válásában oly nagy segítôje volt Szent királyunknak. Szereteted szentsége adott neki ehhez hôsies helytállást.

Május 8.

Édes Jézus, szeretnék egyre jobban Hozzád hasonlítani: beszédemben, gondolkodásomban, cselekedeteimben. Így lehetek igazán testvéreddé, Mária gyermekévé.

Május 9.

Bárcsak egyre több vonást fedezne fel bennem Mennyei Atyám, amely Rád utal, Édes Jézus! Add, hogy ez fô törekvésem legyen. Ehhez kérem a Szentlélek segítségét minden szentáldozásomban.

Május 10.

Édes Jézus, Te megígérted: ha megtartom parancsaidat, Atyád is szeretni fog engem és eljön hozzám lakozni, hogy Szentlelked egyesítsen bennünket.

Május 11.

Édes Jézus, Te megígérted a Szentlelket, hogy a lelkek nagy mûvésze alakítson, formáljon engem a Te tetszésedre. Ezt csak a szentáldozás által, a Szûzanya segítségével tudom elérni.

Május 12.

Édes Jézus, a Szentlélek legtökéletesebb eszköze a Szûzanya volt. A Szûzanyával akarom magamat Neked adni, hogy a Szentlélek munkálkodjon bennem.

Május 13.

Édes Jézus, a mai nap a Fatimai Szûzanya elsô jelenésének napja. Add, hogy egyre többet gondoljak a Mennyországra, és komolyan vegyem az üdvösségem.

Május 14.

Édes Jézus, nagyon jó Veled csendben lenni, hogy meghalljam Szentlelked szelíd suttogását. Ez töltsön el igazi örömmel és várakozással, ahogy a Szûzanya vágyakozott a Szentlélek után.

Május 15.

Édes Jézus, Te mondtad: ,,Ha elmegyek, majd elküldöm hozzátok a Vigasztalót. Amikor eljön ô, az Igazság Lelke, elvezet titeket a teljes igazságra.'' Kérem a Szûzanyát, aki a Szentlélek szeretetét teljesen bírja, hogy Ôáltala is vágyakozzam a Mennyország után, mert ott fogom átélni a szeretet teljességét.

Május 16.

Édes Jézus, a mai szentáldozásban szeretném átélni az apostolok és a Szûzanya érzéseit, amikor az Olajfák hegyére kísérnek Téged. Fájdalmas, de mégis reményteljes ez az elválás, mert tudom: lelkemben mindig találkozom Veled.

Május 17.

Édes Jézus, ez a mai szentáldozás olyan fenséges, hiszen a Mennyországot nyitottad meg számunkra mennybemeneteleddel. Az egész világot magadhoz ölelve, mindannyiunknak helyet készítesz ott, hogy majd örökké együtt lehessünk.

Május 18.

Milyen csodálatos: valóban jobb nekünk, hogy Mennyei Atyádhoz mentél, mert a Szentlélek által minden szentáldozáskor újra itt vagy köztünk. Már földi életünkben ízleljük a Mennyországot, vágyakozva, hogy majd színrôl színre láthassunk.

Május 19.

Édes Jézus, szentáldozásom által várakozom a Szûzanyával a megígért Szentlélekre, aki olyan titokzatosan munkálkodik bennünk, a Szûzanya közbenjáró segítségével.

Május 20.

Édes Jézus, milyen csodálatos a Szeretet Lelke, amely nélkül semmit sem tehetünk, amely nélkül még imádkozni sem tudunk. Segítsen a Szûzanya is, imádságos lelkületével.

Május 21.

Édes Jézus, a Szentlélek a Te lelked, a Szeretet lelke, aki csak ajándékozni akar, hogy ajándékaidon keresztül Téged még jobban megismerjünk, szeressünk és kövessünk. A Szûzanyával várakozunk a Szentlélek kiáradására.

Május 22.

Milyen csodálatosak a Szentlélek ajándékai, amelyet oly bôkezûen osztogat a Szûzanyán keresztül! Nem tudunk eléggé eltelni ezekkel a gazdag ajándékokkal. Kérjük a Szûzanya segítségét, hogy mindent jobban megértsünk.

Május 23.

Édes Jézus, Te az erôsség lelkét adtad Apor Vilmos vértanú püspöknek, aki igaz jópásztori lelkülettel, bátor, áldozatos helytállással tanúskodott, a nôi erényt védelmezve áldozta fel életét. Ô az utolsó vacsora és a Getszemáni kert élményeit átélve mondta ki az IGEN-t, hogy nagypénteken vérét ontsa Érted. Add meg nekem is ezt az erôsséget, Szent Tested, Véred vételével, hogy kész legyek a vértanúságra.

Május 24.

Máriát a Bölcsesség Székének nevezzük, hiszen Ô volt az elsô trónod, templomod, szentélyed. Édes Jézus, a Szûzanya a Szentlélek bölcsességével nevelt Téged. Szeretném elnyerni a Szentlélek ajándékait, és embertársaim segítségére fordítani.

Május 25.

Édes Jézus, az értelem világosítson meg engem, hiszen a Szentléleknek ezen ajándéka teszi az én szentáldozásomat igazán értékessé és értelmet ad minden szenvedés, kereszt viseléséhez.

Május 26.

Édes Jézus, szentáldozáskor add, hogy a Szentlélek kiáradjon az én egyszerû képességeimre! Tegyem magamévá a szentek tudományát; Téged egyre jobban és jobban megismerjelek és szeresselek, a Szûzanya Szeplôtelen Szívén keresztül.

Május 27.

Édes Jézus, szereteted szentsége bátorítson, erôsítsen engem, hiszen Te nem a félelmet, hanem az erôsséget adod nekünk, és a bátorságot Szentlelked által, amely a Szûzanyát is egyedülállóan erôs asszonnyá tette.

Május 28.

Milyen csodálatos lehetett az elsô Pünkösd, a Szentlélek kiáradása! Mindenki meg volt döbbenve, szemlélve a tüzes nyelveket, amelyek által lángra lobbantak szíveik. Édes Jézus, lelkesítsen ma engem is szentáldozáskor az a szent tûz, amely igazi apostolságra késztet, eltelve Szentlélekkel.

Május 29.

Édes Jézus, add, hogy én is bátran tanúskodjam Rólad, hiszen minden szentmisében kiárad rám a Szentlélek ereje. Szûzanyám, a Szentlélek mátkája segítsen, hogy minden szentáldozás lelkes apostoli tûzzel töltsön el engem, s ezáltal hirdessem evangéliumod örömhírét.

Május 30.

Mennyi hálával tartozom Neked, Édes Jézus, hogy a szentáldozás által eszköze lehetek a Szentléleknek! Add, hogy úgy adjam át magam neki, ahogyan azt a Szûzanya tette.

Május 31.

Bárcsak a Szentlélek szeretetétôl eltelve, minden szentáldozásból igazi apostoli lelkiséget merítenék a tanúságtételhez, a Szûzanya segítségével, akit ma, mint a Világ Királynôjét is tisztelünk, szeretünk és kérlelünk.


Június

Június 1.

Édes Jézus, a Te Szentséges Szíved a Szûzanya áldott méhében a Szentlélektôl alkotott Szív. Ez a hónap Szentséges Szíved tiszteletére szentelt, kétszeresen kegyelemteljes idô. Add, hogy a Szentlélek által bennem is alakuljon a Te szelíd, alázatos Szíved; a Szentlélek által egy Szív lehessek Veled. Kérem ezt a Szûzanya áldott szívén keresztül.

Június 2.

Édes Jézus, növelje bennem a kegyelmi életet a Szentlélek tüze, hogy egész életem a Szentháromság nagyobb dicsôségét szolgálja, és legyek valóban a Szentháromság élô szentélye.

Június 3.

Édes Jézus Szentséges Szíve, a szeretet lángoló tûzhelye, hadd hevítsen engem is a Te szereteted, amely a Szentlélek tüzébôl fakad!

Június 4.

Milyen megfoghatatlan a szeretet legcsodálatosabb misztériuma, a Szentháromság! Ma a szentáldozásban a Szûzanya közbenjárását kérem, aki a legelsô volt a Szentháromság imádásában, legelsô dicsô szentélye.

Június 5.

Édes Jézus, Te minden szentmisében az Atyával, a Szentlélek által jössz hozzám az Eucharisztiában. A Szûzanyával borulok le, hiszen Ô volt Isten elsô temploma, a Szentháromság legelsô szentélye.

Június 6.

Édes Jézus, úgy vágyódom Szereteted Lelke után, csak Szent Tested és Véred vétele enyhíti vágyódásomat. Napközben is sokat gondoljak Rád, hálás szeretettel.

Június 7.

Édes Jézus, öntsd belém Szentlelkedet, hogy minden szentáldozáskor megújuljon lelkem, szereteted tüzében és legyek, mint Mária, a Szentlélek eszköze.

Június 8.

Édes Jézus, Te magad kívántad szent Julianna által, hogy legyen külön nagy ünnepe szereteted szentségének. Szent Tested és Véred ünnepe ez. Hálánkat, szeretetünket nyilvánosan megvalljuk, utcáinkon, tereinken körülhordozunk, virágokat hullató kisgyermekek, tömjénfüst, harangzúgás, szívünkbôl fakadó hálaének: ,,Üdvözlégy, Oltáriszentség!''

Június 9.

Szereteted gyôzelmérôl hadd énekeljen ma szívem a Szûzanya Magnificat-jával, amikor ma szívembe fogadlak. Ez visszhangozzék ma egész nap lelkemben.

Június 10.

Foglalja le ma minden gondolatomat a Te szentségi jelenléted csodálatos valósága! Szívembôl csak öröm és hála sugározzon; szentségi jelenléted a legfôbb boldogságom.

Június 11.

Édes Jézus, úgy szeretnék ma a Te szentséges Eucharisztikus Szíveddel érezni! Teljes hála, köszönet, imádás a Mennyei Atya felé, a Szûzanya Szeplôtelen Szívén keresztül.

Június 12.

Édes Jézus, ma a Te szereteted, amely szentséges jelenlétedbôl árad az Oltáriszentségben, tölt el örömmel, a boldogság szent mámorával.

Június 13.

Szent Antalt is a Te szereteted éltette, az Oltáriszentség volt mindene. A szentáldozásban hadd öleljelek úgy, ahogy Szent Antal tette, természetes, egyszerû közvetlenséggel.

Június 14.

Szentséges Szíved hónapjában imádkozzuk: Te minden szív Királya és Központja vagy, Édes Jézus. Légy valóban az én szívem királya, központja; irányítója életemnek, minden cselekedetemnek.

Június 15.

Jézus Szíve, Te vagy a mi nagy engesztelésünk Mennyei Atyánk felé. Csak az Eucharisztia által, teljes önátadásommal tudok Veled engesztelni.

Június 16.

Jézus Szíve, amelyben a Mennyei Atyának kedve telt. Csak ha egy szív leszek Veled a szentáldozásban, akkor lelheti kedvét bennem is Mennyei Atyám.

Június 17.

Jézus Szíve, Te a benned bízók reménysége vagy, de ezt csak a szentmisében tudom igazán átélni, mert csak Te tudod bennem a reménységet éleszteni.

Június 18.

Édes Jézus, Alacoque Szent Margit által kérted, hogy ez a nap legyen Szentséges Szíved ünnepe. Szentmisében ünnepel a szeretet, szentáldozáskor pedig megújítom teljes felajánlásomat a Te Szentséges Szívedhez. Mindent Szentséges Szíved nagyobb dicsôségére akarok cselekedni!

Június 19.

Édes Jézus, ma Édesanyád Szeplôtelen Szívére is hálás szeretettel gondolok. Mint ahogy a Szûzanya egy szív volt Veled, úgy szeretném én is, hogy szentáldozásomban most egy szív, egy lélek legyek Veled.

Június 20.

Mint ahogy Te teljesen egy voltál, Édes Jézus, Édesanyáddal a szeretetben, szenvedésben, úgy szeretnék én is a szentáldozásban Veletek teljesen eggyé lenni.

Június 21.

Édes Jézus, egyetlen nagy vágyam, hogy a Szûzanya segítségével közremûködhessek Szentséges Szíved országának eljövetelében. Szívem minden dobbanása ezt a szent célt szolgálja.

Június 22.

Édes Jézus, te hagytad, hogy a katona lándzsája átdöfje Szívedet. Megnyitottad számunkra az élet, a kegyelem forrását: ,,Aki szomjúhozik, jöjjön hozzám és igyék.'' Csak a szentmise áldozatban, szentáldozáskor lehet ez valóság számomra, ezért szomjúhozom mindig.

Június 23.

Századunknak nagy jele a Te Szentséges Szíved irgalmas szeretete. Ezért kell magam nagyon megalázni, hogy ez által tudjak a szentáldozásban hozzád felemelkedni.

Június 24.

Édes Jézus, a kereszten értünk ontott Szent Véred bírja csak csillapítani szomjúságomat, amikor szentmisében magamhoz veszlek. Csak ez növeli hitemet, reményemet, szeretetemet.

Június 25.

Édes Jézus, a Te Szentséges Szíved vétkeinkért engesztelô áldozat lett. Nekem a szentáldozásban kell engesztelô áldozattá válnom, a Szûzanya fájdalmas szívén keresztül.

Június 26.

Édes Jézus, Szentséges Szíved minden szentek öröme. Add, hogy szentáldozáskor az én szívemnek is csak Te légy egyetlen öröme, és ezt a Szûzanyával élhessem át.

Június 27.

Édes Jézus, ma a mi lovagias királyunkat, Szent Lászlót ünnepeljük, aki Szent Véredet olyan nagyon tisztelte. Legyen számomra is minden szentáldozáskor a Te Szent Véred az éltetô forrás, amely minden nap megújítja szeretetemet.

Június 28.

Édes Jézus, a Te Szentséges Szíved a bûnösök áldozata. Szentáldozáskor add ezt úgy átélnem, hogy én is lehessek a szeretet áldozata, mindent vállalva Szentséges Szíved engesztelésére.

Június 29.

Mit adjak viszonzásul Neked, Édes Jézus, a szentmise áldozatban? Veszem Szent Testedet, mint az élet kenyerét, veszem Szent Véred, mint az üdvösség forrását, ezáltal egyesülök teljesen Veled, aki Isten áldozati báránya lettél értem. Ezáltal leszek apostola Szentegyházadnak, mint Péter, a szikla, mint Pál, aki egy Szentséges Szíveddel.

Június 30.

Édes Jézus, kimondhatatlan köszönettel tartozom Neked, hogy Szent Véredet a szentáldozásban engesztelhetem és Szent Pállal elmondhatom: ,,Élek én már, nem is, Te élsz bennem.''


Július

Július 1.

Édes Jézus, ma kezdôdik Szent Véred hónapja. Milyen boldogság számomra az a tudat, hogy Te értem ontottad Szent Véred, és ezzel a Vérrel táplálsz engem minden szentmisében, hogy lelki életem mindig felfrissülhessen.

Július 2.

Szívében ujjongó Magnificat-tal sietett Mária Erzsébethez, hogy szolgáljon, Téged hordozva áldott méhében. Milyen kimondhatatlan öröm, hogy én is Téged hordozhatlak szívemben, Édes Jézus.

Július 3.

Tamás ujjaival érinthette Szent Sebeidet -- én szívemmel érezhetem Öt Szent Sebedet minden szentáldozáskor. Milyen boldogság ez nekem!

Július 4.

Édes Jézus, Szent Tested, Véred vétele a szentáldozáskor legyen számomra az éltetô erôforrás az apostolkodásra; állandó buzdítás, hogy lelkeket nyerjek Neked.

Július 5.

Milyen csodálatos Édes Jézus, hogy Te a szentáldozásban a vérségi köteléknél is szorosabb egységben élsz szívünkben, amelyben Szentséges Véred lüktet. Ennek csak a Szûzanya volt igazán tudatában.

Július 6.

Édes Jézus, Szentséges Véred élteti és táplálja bennünk az erényeket és tesz hôssé, mint a kis Goretti Máriát, aki a Szûzanyának ajánlotta tisztaságát.

Július 7.

Milyen drága Szentséges Vérednek minden cseppje, Édes Jézus, megváltásunk drága ára. Add, hogy ezt igen megbecsüljem minden szentáldozáskor, és legyek kész bármi áldozatra egy szentmiséért.

Július 8.

Te kiüresítetted magad mindhalálig, engedelmesen felvetted a szolga alakját. Add, hogy megértsem: a szentáldozás erre az engedelmes önátadásra nevel engem.

Július 9.

Édes Jézus, add, hogy vágyakozva vágyódjam Szent Tested és Véred vételére, amely számomra az élet teljessége, szépsége. Legyen számomra a szentmise a legnagyobb ajándék, a szentáldozás a legnagyobb kincs, amely örök életem záloga, biztosítéka, amely ösztökél, hogy egyre több jót cselekedjek.

Július 10.

Édes Jézus, az örökkévalóság kevés lesz ahhoz, hogy meg tudjam köszönni végtelen irgalmadat, szereteted jóságát, amelyben Te teljesen adod magad nekünk. Kérem a Szûzanyát és a szenteket, hogy példájuk buzdítson, közbenjárásuk segítsen.

Július 11.

Édes Jézus, a Te Szentséges Véred csodálatos éltetô folyam, amely a mi kis szívünk hálamalmát hajtja. Így mindig kifejezésre juttathatjuk hálánkat, köszönetünket.

Július 12.

Édes Jézus, a szentáldozásban Te bizonyulsz a leghûségesebb jó barátnak, aki azért adja magát nekünk, hogy szeretetének állandó bizonyossága legyen. Ez a legnagyobb valóság, hogy Te vagy a szeretet.

Július 13.

Édes Jézus, a Te megsebzett Szíved Szent Vére legyen minden szentáldozásomnak éltetô erôforrása, amely sürget a jót megtenni, áldozatot hozni.

Július 14.

Édes Jézus, a szentáldozás által Te szereteteddel mindig újra és újra megújítod lelkünkben azt a kegyelmi folyamatot, amely életszentségre ösztökél és bár nem látjuk, szinte nem is tapasztaljuk, mindig jobban hozzád tartozunk. Kérjük a Szûzanyát, segítsen Ô is egyre jobban átélnünk ennek csodálatos varázsát.

Július 15.

Édes Jézus, a szentmise áldozatban a Te örök bölcsességed nyilatkozik meg, hogy általad megismerjük az Atyát és lehessünk, a Szentlélek által ihletve, egyre inkább hû barátaid és munkatársaid.

Július 16.

Édes Jézus, a mai szentmisében Karmelhegyi Boldogasszony jelenését köszönöm meg Neked, hiszen Te küldted Ôt, hogy megajándékozzon a Szent Skapuláréval, hogy emlékezzünk az Ô anyai gondoskodó szeretetére. Édes Jézus, Te minden nap megajándékozol Szent Testeddel és Véreddel. Végtelenül, mindennél nagyobb a Te szereteted, amely állandóan ajándékoz!

Július 17.

Édes Jézus, a szentáldozásban a Te Szent Szíved úgy éltet, mint egy édesanya gyermekét. És még ennél sokkal nagyobb és többet jelent természetfeletti szereteted, amelynek örök hatása van.

Július 18.

Édes Jézus, milyen csodálatos a Te éltetô, Szent Véred, amely oly bôségesen élteti, táplálja kegyelmi életemet! Add, hogy örök életre szökellô forrássá váljék bennem.

Július 19.

Édes Jézus, ma számtalanszor fohászkodom: szeretlek, csak a Te szereteted éltet és boldogít, amelynek minden nap részese vagyok a szentmise áldozatban. Köszönöm szeretetedet!

Július 20.

Édes Jézus, köszönöm, hogy szeretsz! Szívem minden dobbanása, ereimben vérem lüktetése csak ezt fejezi ki. A Szûzanyával mondok ezért hálát, köszönetet.

Július 21.

Édes Jézus, add meg nekem azt a fiatalos lelkületet, amely tud lángolni, szeretetbôl szinte elsenyvedni azért, akit igazán szeret. Tebenned találom meg azt az igazi szeretetet, amelyet oly szépen fejeztél ki Alacoque Szent Margitnak: ,,Képes lennék Érted újra mindent elszenvedni.''

Július 22.

Édes Jézus, megcsodálom irgalmas és megbocsátó szeretetedet, amely Szent Mária Magdolnának új életet adott. Add, hogy a szentáldozásban én is átérezzem: bûnösségem ellenére szeretettel irgalmas vagy hozzám.

Július 23.

Édes Jézus, mi lenne velem, ha Te nem szeretnél? Ám éppen a Legméltóságosabb Oltáriszentség bizonyítja, hogy van értelme életemnek, küzdelmeimnek. Csak a Te szereteted éltet igazán. Boldogságos Szûzanyád is arra figyelmeztet, hogy mindig Nálad keressem a megértô, nagylelkû szeretetet.

Július 24.

Édes Jézus, a szentmise által bizonyulsz Te a Jó Pásztornak, aki velem vagy, hiszen a Te szereteted sugárzik felém -- így nincsenek köznapjaim, mindig Veled ünnepelek. Add, hogy a szentáldozás által annyira egy legyek Veled, hogy csak Rád gondoljak, Neked kedveskedjem.

Július 25.

Édes Jézus, ma kedves apostolodra, Szent Jakabra emlékeztet a liturgia, Ô az imádság embere volt. A szentáldozás neveljen engem is arra, hogy állandóan Veled imádkozzam! Segítsen ehhez szent apostolod is.

Július 26.

Édes Jézus, ma a Te drága nagyszüleidre emlékezik Szentegyházunk, akik kiimádkozták, hogy öregségük ellenére a legszebb, egyetlen, kegyelemmel teljes gyermeket hozzák világra. Édes Jézus, a mai szentáldozáskor Szent Joakimmal, Annával és Máriával szeretnék eggyé lenni a hálaadó imádságban.

Július 27.

Édes Jézus, az a Szent Vér, amelyet magamhoz vehetek, a Szûzanya áldott méhében a Szentlélektôl formálódott, így nemcsak Veled, de a Szûzanyával is kapcsolatban vagyok. Milyen jó erre gondolni, Téged még jobban szeretni.

Július 28.

Édes Jézus, a Te Szent Véredre gondolok szentáldozáskor. Forrásba hozza szívemet; ennek köszönhetek mindent, a Veled való igazi egységet és a Szûzanya iránti tiszteletemet, szeretetem indító okát.

Július 29.

Édes Jézus, Te úgy térsz be hozzám, mint Betániába, ahol kijelentetted, hogy Mária, Lázár testvére a jobbik részt választotta, mert ô csak Rád figyelt, Veled foglalkozott. Bárcsak én is így lehetnék, hogy a szentáldozás kegyelme folytatódna bennem: csak Téged válasszalak, csak Rád figyeljek.

Július 30.

Édes Jézus, Te vagy az az áldozati bárány, aki utolsó csepp véredet is értem ontottad. Minden szentmise erre figyelmeztet, amikor imádkozom: ,,Íme, az Isten báránya''. Add, hogy én is kész legyek utolsó csepp vérem áldozatáig bizonyítani, hogy halálosan szeretlek.

Július 31.

Édes Jézus, a Te katonád a kemény lovag, Loyolai Szent Ignác. Neki mindene volt a szentmise, az tette ôt naggyá a lelkiekben. Add, hogy jelszavát én is magamévá tegyem: ,,Édes Jézus, mindent a Te nagyobb dicsôségedre akarok cselekedni''. A szentmisében merítek ehhez erôt és kegyelmet.


Augusztus

Augusztus 1.

Amikor nyaralunk, többet vagyunk együtt szeretteinkkel. Édes Jézus, milyen jó, hogy nálad örökké nyár van! Szereteted napsugara éltet a szentmisében, táplál a szentáldozásban. Veled együtt lenni számomra a legemlékezetesebb örömteljes nyaralás.

Augusztus 2.

Édes Jézus, ma Angyalos Boldogasszonyra emlékezünk, akinél Szent Ferenc kiesdekelte kis kápolnájának porciunkula búcsúját. A szentáldozás tegyen engem is nagylelkûvé, hogy tudjak áldozatokat hozni a Szûzanya segítségével.

Augusztus 3.

Bár tudnék én is búcsút eszközölni a szentáldozás által, hogy sokaknak szenvedését megrövidítsem, a tisztítótûzbôl ôket kimentve, a Szûzanya segítségével!

Augusztus 4.

Édes Jézus, Viennay Szent János a világ legnagyobb csodájának tartotta a szentmisét. Ez valóban így is van; a legnagyobb élmény pedig a szentáldozás. Nagyobb, szentebb esemény nem lehet életemben.

Augusztus 5.

A Szûzanya hóval jelölte meg azt a helyet, ahol kívánta, hogy templomot építsenek. Édes Jézus, legyen az én lelkem mindig hófehér a szentáldozás által, hogy ott épülhessen a Te élô, szent templomod.

Augusztus 6.

Édes Jézus, a Táborhegyen színeváltozásodban megmutatod isteni dicsôségedet a három apostolodnak. Legyen nekem minden szentmise táborhegyi színeváltozás és minden szentáldozásban készíthessek lakóhelyet Számodra.

Augusztus 7.

Édes Jézus, amit Péter hiába kért, hogy építhessen három sátrat, az most számomra lehetséges, hiszen minden szentáldozáskor lakóhelyet készítek Neked, az Atyának és a Szentléleknek, a Szûzanyával, aki elsô lakóhelye volt a Szentháromságnak.

Augusztus 8.

Szent Domonkos nagyon szerette a Boldogságos Szüzet, ezért a Rózsafüzér apostola lehetett. Édes Jézus, add, hogy a szentáldozásban úgy szemléljem a Rózsafüzér titkait, hogy azokat életre váltsam lelki életemben.

Augusztus 9.

Édes Jézus, sokan utaznak, kirándulnak a szép nyári idôben. Nekem egyedüli kikapcsolódás a Veled való találkozás a szentmisében, a szentáldozásban csendesen elmélyedni Benned.

Augusztus 10.

Szent Lôrinc, a hôs diakónus, tüzes rostélyon hôsiesen adja életét Érted, mert szeretete izzóbb volt a tüzes vasnál. Édes Jézus, add, hogy a szentáldozásból én is annyi tüzet meríthessek, hogy úgy tudjak szeretni, jótékonykodni, mint a Te szent diakónusod.

Augusztus 11.

Micsoda erôforrás a Legméltóságosabb Oltáriszentség, amely Assisi Szent Klárát arra késztette, hogy mindenrôl lemondva, Téged kövessen! Édes Jézus, így tudjalak én is követni, Érted mindenrôl lemondani.

Augusztus 12.

Hatalmas bátorságot adtál az Oltáriszentség által Szent Klárának, hogy megfutamította a martalóc pogány sereget, szereteted Szentségével. Édes Jézus, hadd merítsek én is bátorságot, erôt minden szentáldozásomból, hogy minden gonosszal szembe tudjak szállni.

Augusztus 13.

Mennyit köszönhetünk mi, magyarok XI. Boldog Ince pápának! Neki köszönhetjük, hogy egyáltalán még létezhetünk. Édes Jézus, a mai szentmisében azért fohászkodom, hogy tudjak hôs elszántsággal a kereszténység gyôzelméért mindent megtenni, de elsôsorban magamat legyôzni.

Augusztus 14.

Édes Jézus, szereteted szentsége formálta Maximilián Kolbe atyát a szeretet hôs vértanújává, a Szûzanya lovagjává. Szereteted szentsége késztessen engem is minden áldozatra, a Szeplôtelenül Fogantatott Szûz segítségével.

Augusztus 15.

Dicsôséges a mai nap, Édesanyád mennybe felvétele! Ô a testestôl-lelkestôl megdicsôült, napba öltözött Asszony, kinek lába alatt a Hold, fején 12 csillagból korona. Édes Jézus, ma a szentáldozásban boldogan mondok köszönetet Édesanyád megdicsôüléséért és hogy mi, magyarok, ezen a napon lettünk Mária népe, tulajdona, Szent István koronájának felajánlásával.

Augusztus 16.

Édes Jézus, milyen ujjongó öröm fogadhatta Édesanyádat a Mennyországban! Hiszen Ô a Szentháromság remekmûve, minden teremtményed koronázott királynôje. Szentáldozásomban ma arra vágyódom, hogy Szûzanyád mennyei dicsôségének részese lehessek.

Augusztus 17.

Édesanyád a Mennyország felé irányítja szívünket. Édes Jézus, Te Szent Tested és Véred vétele által vonzol bennünket az örök haza felé. Menynyire vágyódom a Mennyország után!

Augusztus 18.

Édes Jézus, köszönöm Neked, hogy Szent Ilona által Szent Kereszted, amelyet Szent Véred itatott át, megtaláltatott. Minden szentmisében imádó hódolattal üdvözlöm szent Keresztedet. Minden szentáldozáskor Szent Kereszted gyümölcsét vehetem magamhoz.

Augusztus 19.

Édes Jézus, szent Tested vételekor kicsit hadd ízleljem már a Mennyország örömét! Növekedjen bennem az a szeretet, hogy Mennyországomért, vagyis Érted, minden áldozatra kész legyek! A Mennyország Királynôjének is ez a vágya.

Augusztus 20.

Ma hálás szeretettel megköszönöm Szent István királyunkat, hiszen Ô alapozta meg nálunk az élô hitet és ismertette az Evangélium örömhírét. Ô ajándékozott meg bennünket szent fiával, Imre herceggel. Ô adta az egész magyarságot Máriának, Ô általa lettünk mi Mária tulajdona és váltunk Szent Kereszted részeseivé. Szentmisémben ma hódolok a Szent Jobb elôtt; szentáldozásomban Királynôm, Mária által adom magam Neked Édes Jézus.

Augusztus 21.

Amikor ma az Eucharisztia pápáját, X. Piuszt ünnepeljük. Édes Jézus, az Ô jelszavát imádkozom szentáldozáskor: ,,Mindent benned megújítani a Szûzanya által.''

Augusztus 22.

Azelôtt ez a nap, Édes Jézus, a Szûzanya Szeplôtelen Szívének ünnepe volt, dicsôséges mennybe felvételének nyolcada. Most, mint a Világ Királynôjét ünnepeljük a Szûzanyát. Legyen szentáldozásom a Szûzanya hálatelt Szívének Magnificat-jával telve, mint Királynômnek, hódolok Neki, mint gyermeke, Szeplôtelen Szívénél keresek menedéket.

Augusztus 23.

Édes Jézus, szeretném a mindennapi szentmisében egyre jobban átélni, hogy ez a szeretetlakoma a Te nagy keresztáldozatodból forrásozik! Édes Jézus, bárcsak képes lennék én is minden áldozatra, amely mindennél többet jelent számomra.

Augusztus 24.

Ma ismét egy nagy apostolt, Szent Bertalant ünnepeljük, akit elevenen megnyúztak. Milyen csodálatos volt ereje, bátorsága, amellyel tanúságot tett hûséges szeretetérôl! A szentáldozásból merített erôm tegyen engem is képessé minden áldozatra.

Augusztus 25.

Ma Kalazanci Szent Józsefrôl, az egyszerû áldozópapról emlékezünk meg, aki annyi áldozatossággal karolta fel a kallódó ifjúságot. A Te szereteted, Édes Jézus, amelyet a szentmisébôl merített, tüzelte Ôt, hogy sok megaláztatás ellenére, Márián keresztül vezesse Hozzád az ifjúságot. Add, hogy az eucharisztikus erôforrás engem is nemes feladatokra tüzeljen. A szentmisében nyert kegyelem tette Ôt erre képessé.

Augusztus 26.

Édes Jézus, úgy világosítson meg Szentlelked, hogy minden szentmisében lássam méltatlanságomat, hibáimat, gyarlóságaimat. Így fogadjál el engem, hogy azért mindig egy kissé elôbbre jussak Szentséges Szívedhez, a Szûzanya segítségével.

Augusztus 27.

Édes Jézus, hálásak vagyunk Szent Mónika könnyeiért, amely fia, Ágoston megtérését eredményezte. Add, hogy a szentáldozásból merítsek erôt: soha ne adjam fel a lelkekért való küzdelmet, és amíg másokért küzdök, én is egyre jobban megszentelôdjem.

Augusztus 28.

Édes Jézus, add, hogy megértsem Szent Ágoston lelkiségét, amely maga a vágyakozó szeretet. Hiszen saját képmásodra teremtettél engem, nyugtalan az én lelkem, szívem, míg meg nem pihent benned Örök Szeretet, szépség, jóság, irgalom. Add, hogy ezt átélhessem a szentmisében.

Augusztus 29.

A Te elôfutárod, Keresztelô Szent János élete, példája buzdítson, hogyan kell tanúskodnom az igazságról. Ehhez erôt csak a szentáldozásból meríthetek, Édes Jézus.

Augusztus 30.

Lelkesítsen engem, Édes Jézus, az a szeretet, amely a szentmise áldozatból áramlik felém! Szereteted sürget, hogy én is tudjak egyre többet szenvedni, és egyre jobban szeretni. A Szépszeretet Édesanyja legyen ebben segítségemre.

Augusztus 31.

Milyen csodálatos, Édes Jézus, az a közvetlen baráti hang, amely -- ha odafigyelek --, megcsendül minden szentáldozáskor szívemben, amely bizonyságot tesz a Te mindent átölelô szeretetedrôl, amelyet legelôször Édesanyád tapasztalt meg.


Szeptember

Szeptember 1.

Édes Jézus, szeretnék most kis diák lenni, szeretô Szíved iskolájába járni, mert csak ott tanulhatom meg, mi is az a szeretet, amellyel Te magad adod minden szentmisében nekem a legfôbb tudományt: a szeretetet.

Szeptember 2.

Édes Jézus, add, hogy úgy járjak a szeretet iskolájába, hogy mindig odafigyeljek a nagy leckére: ,,Nagyobb szeretete senkinek sincs, mint aki életét adja barátaiért.'' Ezt tették a budavári hôsök, akikre ma emlékezünk.

Szeptember 3.

Édes Jézus, Te a nyolc boldogságra oktatsz engem minden szentmisében. Ez a legfôbb tantárgyad. Csak a szeretet tudását kéred majd számon tôlem. Add, hogy a Szûzanyától tanuljak igaz szeretetet.

Szeptember 4.

Édes Jézus, az elsô péntek, elsô szombat legyen mindig az igazi engesztelés napja. Szentáldozásomat engesztelésül ajánlom fel Szentséges Szívednek, Szûz Mária Szeplôtelen Szívével egyesülve.

Szeptember 5.

Édes Jézus, csak a szentmise áldozat és Szentséges Tested vétele tud engem igazán résztvevô szeretetre buzdítani szenvedô, beteg, öreg, elhagyott embertársaimmal szemben. Legyen segítségemre ebben a Szûzanya, a Betegek Gyógyítója.

Szeptember 6.

Édes Jézus, Te azt mondtad: ,,Bármit tesztek egynek a legkisebb testvéreim közül, azt nekem teszitek''. Édes Jézus, Szentséges Szívedbôl minden szentáldozáskor merítsek ehhez erôt és lelkes apostoli szívet.

Szeptember 7.

Édes Jézus, ez a Kassai Vértanúk napja. Milyen hálásak vagyunk Neked, hogy ilyen csodálatos példákat adsz elénk a hôsies szeretetrôl! Egy forrásból meríthetünk: Szentséges Szíved csodálatos szeretete nevel bennünket hôsökké.

Szeptember 8.

Édes Jézus, ma van Édesanyád születésnapja, az üdvösség hajnalhasadása. Mennyi hálával tartozunk Neked, hogy Édesanyád által jött a kegyelem elsô fénysugara közénk és ez a fény most már minden szentmisében, szentáldozáskor bennünk is növekedhet, sugározhat; egyre fényesebbé, szebbé teszi életünket.

Szeptember 9.

Édes Jézus, csodálatos a Te gondviselô szereteted, amely minden problémánkat megoldja a szentmisén, a szentáldozáson keresztül -- ezt már számtalanszor tapasztalhattam. Köszönet Neked és Gondviselô Mennyei Atyánknak!

Szeptember 10.

Csak egyet kérek, csak egyet kívánhatok: mindig Nálad lakozhassam, Édes Jézus. Ez a szentmisén, szentáldozáson keresztül boldog valóság számomra.

Szeptember 11.

Édes Jézus, szeretlek Téged és minden szentmise és szentáldozás növeli bennem ezt a szeretetet. Kérem a Boldogságos Szûzanyát, aki Téged legjobban szeret, segítsen engem, hogy egyre igazabb, odaadóbb, hûségesebb legyen szeretetem.

Szeptember 12.

Édes Jézus, a Te Szent Neved a legédesebb, Mária neve pedig a legdrágább nekem. Add, hogy Szent Neveitek mindig ajkamon legyenek, szívembe vésôdjenek. Minden nehézséget, megpróbáltatást Szent Neveitekkel gyôzzek le.

Szeptember 13.

Édes Jézus, a Te Szent neved öt betûbôl áll, ahogyan Mária Szent Neve. Szent Nevetek által összefogjátok az öt világrészt. A szentáldozáskor Ti örvendeztessétek meg szívemet, lelkemet! Jézus és Mária legyen búcsúszavam e világtól.

Szeptember 14.

Édes Jézus, Te azt mondtad: ,,Ha egyszer felemeltetem a kereszten, mindenkit magamhoz vonzok.'' Tekintsek élô hittel keresztedre a szentmisében, vonzzon engem szentáldozáskor Szent Kereszted dicsôsége!

Szeptember 15.

Mennyi hálával és köszönettel tartozom Neked, Édes Jézus, hogy kereszted mellett ott állhatott Édesanyád és ott lett Mennyei Édesanyánk! Ezt a nagy hagyatékodat csak a szentmisében és a szentáldozásban tudom igazán örömteljesen átélni.

Szeptember 16.

Milyen mélységes alázattal, bûnösségem tudatában kell a szentmisén részt vennem, hogy mind jobban értékeljem ami ott történik, amikor Te leereszkedsz hozzám, hogy magadhoz ölelj a szentáldozásban.

Szeptember 17.

Mindent a szentmise áldozat szemszögébôl nézek, így minden ember testvérem; minden szenvedésem -- örömöm; minden megaláztatásom -- dicsôségem, mert Te ezzel a lelkülettel jössz hozzám szentáldozáskor.

Szeptember 18.

,,Öltsétek magatokra Krisztus Jézust, és legyetek új emberekké'' -- buzdít Szent Pál. Ez csak a szentmisén keresztül lehet, Édes Jézus, igazi valóság számomra. Ez sok áldozatot kíván; segítsen ehhez a Szûzanya.

Szeptember 19.

Hogy igazán eggyé legyek Veled, Édes Jézus, el kell szakadnom mindentôl, ami e világi. Ezt csak a szentmise, a szentáldozás átélése teszi lehetôvé, ezért kell Téged mindennél jobban szeretnem. Segítsen ehhez Édesanyád szeretete.

Szeptember 20.

Édes Jézus, szeretném, ha mindenki szeretne Téged. Add, hogy úgy éljem át a szentmise áldozatot, úgy fogadjalak Téged szívembe, hogy szeretetem senkit ki ne zárjon!

Szeptember 21.

Édes Jézus, ma Szent Mátét, az egyszerû vámost ünnepeljük, aki egyetlen szavadra követett, mindent otthagyva lett apostoloddá, evangelistáddá. Hogy követni tudjalak, meg kell hallanom hívó szavad, amely mindig szólít, hogy kövesselek a szentmisére. Itt van ama nagy vendégség, ahol magadat adod nekem, hogy apostoloddá legyek.

Szeptember 22.

Édes Jézus, a Te szíved nagy vágya, hogy minél több munkásod legyen, mert nagy az aratás. A szentmisébôl kell erôt merítenem, hogy munkatársad legyek; a szentáldozás pedig buzdítson, hogy másokat is megnyerjek ügyednek, a Szûzanyával, aki a Hivatások Anyja.

Szeptember 23.

Édes Jézus, évszázadom nagy jelének Pio atyát látom, aki ötven éven át viselte vérzô sebeidet. Ô az egyetlen stigmatizált pap, aki a szentmisében valóságosan átélte szenvedésedet. Értékeljem általa mindennél többre a szentmisét, vegyem Szent Testedet és Véredet magamhoz úgy, mint akit a Te szereteted jelölt meg.

Szeptember 24.

Édes Jézus, nagy hálával tartozunk Neked mi, magyarok, akiknek Szent Gellértet adtad, a nagy hittérítôt, nevelôt, vértanú püspököt. Csak a szentmise által tehetek szert apostoli buzgóságra. Az új pogányság elleni küzdelemben csak a szentáldozás késztethet arra, hogy akár vérem áldozatát is felajánljam a lelkekért.

Szeptember 25.

Édes Jézus, Édesanyád által a szegény foglyok kiváltásáról is gondoskodtál, szerzetesrendet hívtál életre. Ám még inkább a Sátán bilincseiben sínylôdôket akarod kiszabadítani. Ebben csak úgy tudok közremûködni, ha a szentmise által foglyoddá leszek és a szentáldozás által a bûnösök megtéréséért könyörgök.

Szeptember 26.

Édes Jézus, add, hogy a szentmisében mindig újra átéljem az utolsó vacsora, a szent keresztáldozat, feltámadásod csodálatos élményét, hogy a szentáldozásban a Te megdicsôült, Szent Testeddel, Véreddel eggyé lehessek, teljes önátadásban.

Szeptember 27.

Édes Jézus, megcsodálom Páli Szent Vincét, a szeretet nagy apostolát, aki arra buzdít, hogy egyre jobban, mélyebben szeresselek. Ez csak a szentmise áldozat által lesz számomra elérhetô valóság, a Szûzanya Szeplôtelen Szívének szeretetével.

Szeptember 28.

Édes Jézus, Te véghetetlenül nagy vagy irgalmas szeretetedben. Ennek legcsodálatosabb valósága a szentmise, amely buzdít, éltet, hitemet gyarapítja, szent reménységgel tölt el és szeretetemet egyre növeli. A Szûzanyával együtt törekszem erre.

Szeptember 29.

Édes Jézus, ma szent Fôangyalaidat ünnepeljük: Szent Mihály, Gábor, Rafael angyalokat. Azt kérem tôlük, hogy imádó hódolatukkal tudjak részt venni minden szentmisén, így lángolni fog szeretetem szentáldozáskor. Velük és az Angyalok Királynôjével mondok Neked köszönetet a szentáldozásért.

Szeptember 30.

Édes Jézus, a Szentírás vasárnapján a szentmisében Te adod szívembe az éltetô igét: mit, hogyan kell cselekednem, hogyan kell gondolkodnom, viselkednem, hogy lehessek mások számára nyitott evangélium, amelybôl mindenki olvashatja: Te vagy a Szeretet, amely éltet, amely örök és végtelen.


Október

Október 1.

,,Ha nem lesztek, mint a gyermekek, nem mentek be a mennyek országába.'' Édes Jézus, Te ezt nagyon komolyan, intôen mondtad. Ma van a Gyermek Jézusról nevezett Lisieux-i Kis Szent Teréz égi születésének évfordulója. Ô teljesen magáévá tette ezt az evangéliumi tanításod, igazi gyermeki ragaszkodással, bizalommal, teljes önátadással csak azon volt, hogy Tôled semmit ne tagadjon meg. Mindent csak Irántad és embertestvérei iránti szeretetbôl tett és vállalt. A ,,Kis út'' volt az ô törekvése, vagyis a hétköznapi apró feladatok hûséges teljesítésének útját. Add, hogy én is ezt a kis utat járjam, amelyhez erôt szentségi jelenlétedbôl merítek.

Október 2.

Édes Jézus, milyen szeretetreméltó, gondoskodó vagy velünk szemben, hogy nemcsak Szent Testeddel, Véreddel táplálsz, hanem csodálatos nevelôket is adsz mellénk: Szent Ôrzôangyalokat, akik mindig látják Mennyei Atyád arcát és közvetlen kapcsolatban vannak Királynôjükkel, Édesanyáddal, Máriával.

Október 3.

Édes Jézus, Szentséges Szívedre emlékezem hálás szeretettel. A szeretettôl megsebzett Szíved értünk dobog. Szeretetednek egy kis szikrája is lángra gyújtja szívemet, hogy teljesen egy legyek szeretô Szíveddel és ez engesztelô apostolkodásra, szolgálatra késztessen. Szûz Mária Szeplôtelen Szíve élessze bennem áldozatosságra ezt a tüzet.

Október 4.

Édes Jézus, Isten szegénykéjének, Assisi Szent Ferencnek ünnepén azt kérem Tôled, hogy lehessek én is a Te szegénykéd. Éltessen szereteted szentsége és kövessem szó szerint a Te tanításodat, hogy egyre jobban, mindenben Hozzád hasonlíthassak. Keresztedet átölelve csak Neked éljek, és embertestvéreimnek alázattal, szeretettel szolgálhassak. Semmihez ne ragaszkodjam, csak Hozzád, Mennyei Atyádhoz, a Szentlélek által: Én Istenem, én Mindenem!

Október 5.

Édes Jézus, a Te Szentséges Szíved együtt dobog Mária Szeplôtelen Szívével, amelyben a Te Szentséges Szíved formálódott a Szentlélek által. Most, hogy Téged magamhoz vettelek az Eucharisztiában, add, hogy teljesen Tied legyek, a Szûzanya Szeplôtelen Szívén keresztül, Nála mindig menedéket lelve.

Október 6.

Édes Jézus, Te a vértanúk Királya vagy. Ma hálás szeretettel gondolok vértanúinkra: Mindszenty bíboros atyánkra, Apor Vilmosra, az aradi vértanúkra. Szent Tested és Véred vétele késztessen engem is vértanúságra, ha erre méltónak találsz, utolsó csepp vérem áldozatáig. Segítsen ehhez a Fájdalmak Anyja, a Vértanúk Királynéja.

Október 7.

Édes Jézus, Te minden nap megajándékozol bennünket keresztáldozatod gyümölcsével, az Eucharisztiával, hogy egyek legyünk Veled. Édesanyáddal is megajándékoztál minket, a kereszten haldokolva, Ô pedig megajándékoz a szent Rózsafüzér imádsággal. Add, hogy a Szentolvasót elmélkedôn imádkozva még jobban megismerjünk, megszeressünk és kövessünk, minden áldozatra készen.

Október 8.

Szent István királyunk érdeme, hogy mi Mária népe lehetünk, tulajdona, nemzete. Édes Jézus, köszönöm Neked, hogy magyarnak születtem és királynôm a Te Édesanyád, aki által egyre jobban akarok szeretni, hiszen Ô a legszentebb Édesanya, aki az Eucharisztián keresztül Hozzád vezeti a megfáradt lelkeket.

Október 9.

Édes Jézus, köszönöm, hogy a szentmise áldozatban mindig újra, ismételten adod magad nekem, hogy legyen erôm és lelkesedésem mindig újból, elölrôl kezdeni az életszentségre való törekvést, a Kezdet Édesanyjának segítségével.

Október 10.

Édes Jézus, Szent Testednek és vérednek vétele számomra a legnagyobb öröm és boldogság forrása. Így imádkozzuk a Lorettói litániában Máriáról: Örömünknek oka; Te pedig örömünk legnagyobb okozója vagy; minden boldogságunk forrása.

Október 11.

Édes Jézus, ma hálával gondolok a szentáldozásban a Szûzanya Isten-anyaságára, hiszen az Efezusi zsinat hittételként hirdette ki ezen a napon Szûz Mária Isten-anyaságának dogmáját, amely számunkra számtalan vigasz és erô forrása.

Október 12.

Édes Jézus, Te jelented számomra a minden-t: Te vagy az élet, a kegyelem, a szeretet, az öröm, a boldogság, a békesség kimeríthetetlen forrása.

Október 13.

Ma a szentáldozás csendjében a Szûzanyához mint Isten Anyjához fordulok: ,,Szûz Szülôje Istennek! Engedd, hogy Tied legyek! Tied küzdve s szenvedve, Tied most és örökre''.

Október 14.

Az Eucharisztia latinul hálát jelent. Édes Jézus, hálámat azzal tudom kifejezni igazán, ha szívvel, lélekkel bekapcsolódva a szentmisébe, a zsoltárossal fohászkodom: ,,Mit adhatok Neked Uram...'' Igen, csak ezt az egyet; veszem Szent Tested és Véred és a Szûzanya hálaénekét éneklem.

Október 15.

,,Szenvedni vagy meghalni, de inkább szeretetbôl szenvedni.'' Ez volt Avilai Szent Terézia lelki programja. Édes Jézus, add, hogy a szentáldozás nekem is ehhez adjon erôt: Érted szeretni, Érted szenvedni, a Szûzanyával együtt mindent Neked ajánlani.

Október 16.

,,Totus Tuus'' -- Egészen a Tied! II. János Pál pápa megválasztásakor ezt tette jelszavává. Hadd legyek én is egészen, teljesen a Tied, Édes Jézus, minden szentáldozásban.

Október 17.

Ma, Szentséges Szíved nagy apostolára, Alacoque Szent Margitra emlékezünk, aki egyszerû francia vizitációs nôvér volt. Az Eucharisztia iránt érzett lángoló szeretete tette ôt nagy engesztelôvé és Szentséges Szíved tiszteletének eszközévé. Édes Jézus, Te mindig a kicsiket, egyszerûeket választod ki nagy terveid végrehajtására. Add, hogy én is kicsi tudjak lenni.

Október 18.

Szent Lukács evangélistára úgy emlékezünk, mint az irgalmas szamaritánus, a tékozló fiú, az elveszett bárány csodás példabeszédeinek megörökítôjére. Édes Jézus, Szent Tested, Véred vétele eszközölje, hogy én is tanításod szerint tudjak érezni, cselekedni.

Október 19.

Édes Jézus, Szent Pál szavai szerint a kereszttel jött az öröm a világra. Add, hogy a szentáldozásban átélhessem a Te kereszted méltóságát és örömét és így vágyakozzam a kereszt után; a Szûzanyával tekintsek keresztedre.

Október 20.

Édes Jézus, szereteted szentsége által add, hogy a Te lelkiségedet tudjam magamra ölteni. Ez az igazi, alázatos, szolgáló szeretet, amelyrôl Édesanyád mindig tanúskodott, hiszen Isten szolgálójának nevezte magát és egész élete, akár a Tied, csak szolgálatból állt.

Október 21.

Édes Jézus, október az imádság hónapja, a Szentolvasó által. Szent Pállal üzened: ,,Szüntelenül imádkozzatok.'' Szent Tested és Véred imádságra hangol minket, így lesz egész napunk szüntelen imádság, együtt a Szûzanyával, az angyalokkal és a szentekkel.

Október 22.

Édes Jézus, egész szívemet uralja Szent Tested és Véred csodálatos közelsége, amely által eggyé leszek Veled, hogy minden gondolatom, szavam, cselekedetem csak köréd csoportosuljon és Veled foglalkozhassam egész napon át, a Szûzanya segítségével.

Október 23.

Édes Jézus, a Te gondviselô szereteted küldte nekünk Kapisztrán Szent Jánost, akit szereteted szentsége lelkes hôssé, tüzes szónokká, bátor harcossá nevelt. Élete példáján láthatjuk, mit tud egy szent használni, mit köszönhet a magyarság ennek a szent ferencesnek, aki a kereszttel legyôzte a félhold uralmát. Bárcsak nyomdokaiban haladhatnánk!

Október 24.

A missziók hónapjában vagyunk; Szent Szíved vágya, hogy mindenhova eljusson az evangélium örömhíre. Édes Jézus, add, hogy Szent Tested és Véred vétele buzdítson, lelkesítsen, hogy tudjak közremûködni az evangélium terjesztésében, mindenki megismerhesse. A Szûzanyának is az a vágya, hogy ,,Jöjjön el a Te országod''!

Október 25.

Magyarország evangelizálása igazán Szent István királyunkkal kezdôdött. Ma szeretettel emlékezünk Boldog Mórra, akit Szent Imre hercegünk hét csókkal tüntetett ki, erényekben gazdag életéért. Ô késôbb, mint Pécs püspöke, a magyar pogányok nagy térítôje volt. Édes Jézus, a Veled való közvetlen kapcsolat növeli bennem az erényeket és buzdít lelkes apostolkodásra.

Október 26.

Most, amikor a pogányság annyira terjed, add uram, hogy minden erômet bevessem a hitterjesztés mûvéért, és lehessek a szeretet misszionáriusa környezetemben, Szûzanyám segítségével, küzdve az új pogányság ellen.

Október 27.

Édes Jézus, Te magad kérted; ,,Imádkozzatok az Aratás Urához, hogy küldjön munkásokat aratásába.'' Add, hogy a szentmise áldozat és a gyakori szentáldozás eredményezze, legyen sok lelkes munkásod és én is közéjük tartozzam.

Október 28.

Ma szent apostolaid, Simon és Tádé apostolfejedelmek ünnepét üljük. Minden apostol ünnepe felszólítás, hogy mi az Apostoli Egyházhoz tartozunk, apostoli küldetésünk van, de ehhez erôt, lelkesedést csak Szent Tested és Véred vételétôl vehetünk. Kérjük, add meg nekünk szent apostolaid buzgó lelkiségét.

Október 29.

Szereteted szentsége legyen számomra az igazi élet, mert Rajtad kívül nincs kegyelmi életem. A Veled való napi találkozás által növekedjem az életszentségben. Segítsen ehhez a Kegyelmek Közvetítôje, a Boldogságos Szûz Mária.

Október 30.

Szent Ágoston mondása: ,,Minden kegyelem, de csak Veled és Általad''. A szentáldozásból meríthetek kegyelmi életet, amely egyre növeli bennem a szeretetet, hogy magamat elfelejtve eszköze legyek kegyelmednek. A Kegyelemteljes Boldogságos Szûzanya segítsen ehhez.

Október 31.

Édes Jézus, milyen jó Veled lenni és kicsit már a Mennyországban idôzni! Hiszen ma Mindenszentek vigíliája van, holnap a Mennyország nagy ünnepe; készüljek Mindenszentekre vágyakozó örömmel. Egyben megköszönöm a Szentolvasó Királynôjének sok kegyelmét.


November

November 1.

Mindenszentek ünnepe. A mennyország ünnepel, Szent Egyházunk köszönti a szenteket, legelôször is Mindenszentek Királynéját. Édes Jézus, Te vagy Mindenszentek gyönyörûsége. Most, hogy szívembe fogadtalak, légy az én gyönyörûségem. Uram, Istenem, Királyom, Mindenem! Csak egyet kérek, hogy mindig és mindörökre szentjeidhez tartozzam örökkön-örökké, velük dicsôíthesselek Téged.

November 2.

Édes Jézus, legyen ez a nap számomra örömteljes figyelmeztetés, hogy általad, Veled és benned örök életre vagyok hivatott. Ezért maradtál itt, az Élet Kenyerében, hogy az örökkévalóság, amely már megkezdôdött, a boldog Mennyországban folytatódjék. Ez a nap számomra örömteljes, mert tudom, hogy amikor meghalok, akkor kezdôdik az igazi élet számomra. Ma azért imádkozom, hogy minél többekkel jussak el az örök boldogság, békesség fényes birodalmába, ahol színrôl színre láthatlak.

November 3.

Édes Jézus, mindenszentek nyolcadában vagyunk. Szeretnék ezekben a napokban egyre többet idôzni lélekben a mennyországban, amelyet már most ízlelek, Szent Tested és Véred vétele által, Mindenszentek Királynôjével.

November 4.

Amikor Szent Testedet és Véredet magamhoz veszem, együtt örvendezem a Szûzanyával, az angyalokkal és a szentekkel, akik már a mennyország dicsôségében élnek. Vágyakozom a Te színedlátása után, Édes Jézus!

November 5.

Ma megköszönöm, Édes Jézus, Szent Imre herceget, ifjúságunk védôszentjét. Ô magát a Szûzanyának szentelve, naponta Szent Testeddel és Véreddel táplálkozva, csodálatos példaképe lett az öntudatos, áldozatos, tiszta életnek.

November 6.

A szentek, mint csillagok fénylenek az örökkévalóság egén. Közéjük vágyakozom, de ezt csak Általad érhetem el. Minden nap segítségemre jössz, Édes Jézus, Te táplálod Szent Testeddel a vágyakozást a mennyország után.

November 7.

Mindenszentek Királynéját kérem ma, legyen segítségemre, hogy Szent Tested és Véred vétele által már földi életem is egy kis mennyország legyen.

November 8.

Ma Mindenszentek nyolcada van. Arra gondolok, hogy a szentek csak a Te segítségeddel, a kegyelmi élet tökéletesítésével jutottak elôre az életszentség útján. Te segítségül az Eucharisztiát és a Szûzanya közbenjárását nyújtottad nekik.

November 9.

Ma a Szent liturgia szerint a Lateráni Bazilika, a legôsibb templomunk szentelésének évfordulóját ünnepeljük. Édes Jézus, általad, a szentmise és a szentáldozás által mi élô kövek vagyunk, beleépítve a Te titokzatos Tested Egyházába. Milyen boldogító tudat, hogy Veled kapcsolatban mindannyian templomépítôk vagyunk! Ma megköszönjük Apor Vilmos vértanú püspök boldoggá avatását.

November 10.

Szent Pál apostol figyelmeztet bennünket: ,,Nem tudjátok-e, hogy a Szentlélek templomai vagytok? Isten temploma szent, és ti vagytok azok.'' De csak általad lehetünk, Jézusunk, a szeretet köteléke az Oltáriszentség által. Ideálunk Isten Legszebb Temploma, a Boldogságos Szûzanya.

November 11.

Mi késztette Szent Mártont arra, hogy a didergô koldusnak ajándékozza katonaköpenyének felét? Az az önzetlen, szolgáló szeretet, amely elfelejti magát és kész másokért önzetlen szeretettel segíteni. Ez a lelkiség tette Szent Mártont Pannónia nagy szentjévé.

November 12.

A legnagyobb hatalom a szeretet. Erre tanítasz minket, Édes Jézus, a szentáldozásban is, hiszen Te mindent önzetlen szeretetbôl adsz nekünk, hogy ez a szeretet bennünket is sürgessen, minden testvérünkre szeretetet sugározni.

November 13.

A mennyország a Szeretet országa, ahol csak a szeretet uralkodik. Ez a szeretet sugárzik felénk a szentmisében, ezért vágyva vágyakozom mindig a Szeretet Szentsége után -- így élem át Isten gyermekének magasztosságát.

November 14.

Milyen boldogító az a tudat, hogy vár ránk a mennyország! Hiszen azért maradtál köztünk örök szereteted zálogaként az Oltáriszentségben, hogy oda eljuthassunk, ahol mindent betölt a Te szereteted!

November 15.

Szeretnék már most is gondolatban, vágyakozásban többet idôzni a mennyországban, a mennyország anyanyelvét, vagyis a szeretetet a szentáldozásban Tôled megtanulni. A Szûzanyával, a szentekkel, az angyalokkal csak rólad beszélgetni Mennyei Atyánkról, a Szentlélek közvetítésével.

November 16.

Mennyi öröm tölt el, hogy egyszer színrôl színre láthatlak Téged a mennyországban, Édes Jézus, a Mennyei Atya és a Szentlélek csodálatos közelségében! Adj nekem erôt, hogy -- Szent Pál szavai szerint -- a jó harcot végigharcolva, elnyerhessem az örök dicsôség koronáját.

November 17.

Szereteted szentsége legyen boldogságom forrása, bármilyen megpróbáltatás közepette is. Az a tudat, hogy velem vagy és velem a Szûzanya, legyen mindig bátorító, biztonságos tudat.

November 18.

A római Szent Péter bazilika szentelési évfordulója ismét örvendetes figyelmeztetés számomra, hogy örökkévalóságomat fel kell építeni. Ezt a mûvet, Édes Jézus, csak a Te segítségeddel, a Szûzanya közbenjárásával tudom véghezvinni.

November 19.

A szolgáló szeretet nagy szentje Árpád-házi Szent Erzsébet ünnepén hálát adok, Édes Jézus, ezért a kedves magyar királylányért, aki a szeretet rózsáival örvendeztetett meg Téged, embertestvéreit pedig az alázatos, tevékeny, önátadó szeretettel és szenvedésével. Az ô erôforrása is a szentmise áldozat, az Eucharisztia volt.

November 20.

Édes Jézus, irányuljon az én szeretetem is -- amelyet Te táplálsz Szentséges Testeddel -- a szegényekre, az elhagyatottakra, és tudjam így gyümölcsöztetni a Te végtelen szeretetedet, jóságodat.

November 21.

Ma Édesanyádat ünnepeljük, amikor szülei a templomban bemutatták, vagyis mint a fogadalom gyermekét, a templom szolgálatára Jeruzsálembe vitték. Ô teljes önátadással adta magát erre a szolgálatra. Édes Jézus, add, hogy én is mindig otthon érezzem magam templomodban, szentségi közelségedben.

November 22.

Édes Jézus, ma Szent Cecíliára emlékezünk, az egyházi zene pártfogójára. Milyen csodálatos, hogy felemeli lelkünket, szinte már a mennyországba, a szívbôl fakadó ének! A Szûzanya Magnificat-ját zengem ma Neked lelkem hárfáján, hálából a szentmise kimondhatatlan kegyelméért.

November 23.

Milyen csodálatos vagy, Édes Jézus, hogy minden nap leereszkedsz oltárainkra; adod magad, mint egy falat kenyér, amelybôl minden öröm, boldogság, szeretet és béke felém sugárzik, a Szûzanya mosolyával.

November 24.

Édes Jézus, a Veled való találkozás lelki életem éltetôje. Szeretném kifejezni, mennyire szeretlek, de ehhez túl kicsiny és méltatlan vagyok; azért kérem a Szûzanya gyengéd szeretetét, hogy Szeplôtelen Szívén keresztül szerethesselek.

November 25.

Édes Jézus, szeretnék Neked örömöt szerezni! Legyen tele szívem mosolygós imádsággal, amelyet a Te szereteted napsugara éltet és amelyet a Szûzanya által nyújtok Neked.

November 26.

Milyen szép a kéklô ôszi ég, milyen boldogító, hogy Veled szemlélhetem azt a csodálatos birodalmat, amelynek soha nem lesz vége! Nekünk készítetted Országodat, akik a Szûzanyán keresztül Téged, embertestvéreinkben szerettünk.

November 27.

Édes Jézus, szeretteiddel vágyakozom a Te örök királyságodra, mert csak ott nyugszik meg az én szívem. Légy szívem királya, add, hogy Neked szolgálhassak, a Te dicsôségedet keressem és hirdessem önzetlen önátadással.

November 28.

Édes Jézus, Te, a Királyok Királya vagy. Boldogító tudat ez számomra és örömteli megtiszteltetés, hogy elfogadod szívem trónusát. Bár a Te koronád itt, a Földön tövisbôl készült. Legyen fô törekvésem, hogy csak Érted éljek, Érted szenvedjek, a Te önkéntesed legyek, hogy eljöhessen a Te országod.

November 29.

Édes Jézus, Te az örök dicsôség Királya vagy. A Szûzanya, a szentek és az angyalok társasága Téged megilletô szeretettel, hódolattal vesz körül. Add, hogy én is csatlakozva hozzájuk, fôképpen az Eucharisztiából merítsek ehhez erôt.

November 30.

Szent András apostol szeretettel vágyakozott a kereszt után. Szent Tested, Véred vétele növelje bennem is a vágyakozást a kereszt, a szenvedések és megaláztatások után, és add, hogy mindig örömmel karoljam át a Te keresztedet, a Fájdalmas Szûzanya szenvedô szeretetével.


December

December 1.

,,Harmatozzatok égi magasok.'' Milyen csodálatos felhívás; vágyakozás, lelki megújulás, az új kezdet ideje! Édes Jézus, Veled akarom kezdeni ezt az új egyházi évet, hálatelt szívvel. Köszönöm, hogy az idôt, amely a Te nagy ajándékod, Veled kezdhetem és Veled szentelhetem meg, hogy kegyelmi életem Benned megújulhasson, minden szentáldozáskor a Te segítségeddel tudjak új kegyelmi életet kezdeni, a Boldogságos Szûz Máriával.

December 2.

Édes Jézus, az adventi szent idô örvendetes számomra, a Boldogságos Szûz Máriával, aki a legjobban örült a Te jövetelednek, hiszen az Angyali Üdvözletben feltárultak elôtte Isten nagy tervei.

December 3.

Édes Jézus, a Boldogságos Szûzanya kimondta az Ô IGEN-jét, így lett a várandós Isten-anya, Ô, az Úr szolgáló leánya. Add, hogy én is mindig kimondhassam, amikor hozzám jössz: Legyen Uram, a Te kívánságod szerint. Xavéri Szent Ferenc élete is egy nagy IGEN volt, ezért lett ô minden idôk legnagyobb misszionáriusa.

December 4.

Az adventi szent idô a várandós Szûzanya ideje, amikor Ô vágyakozva vágyódott a Te születésedre, szíve alatt hordozva Téged. Édes Jézus, add, hogy a Szûzanyával éljem át advent misztériumát, hálás szeretettel szívemben hordozzalak Téged.

December 5.

Ez a szent idô az örvendetes bûnbánat ideje. Add, hogy Téged, Édes Jézus, szívemben hordva egyre jobban megismerjem hibáimat, mulasztásaimat és rendezzem lelki életemet.

December 6.

A hangulatos adventi szent idô fényes csillaga Szent Miklós, akire ma emlékezünk, aki jót cselekedve járt körül, és szeretetével oly sokakat meghódított. Add Édes Jézus, hogy az ô nyomdokaiban haladva tudjak én is sok jót cselekedni, hogy ezzel kedveskedjek Neked.

December 7.

A Boldogságos Szûz Máriával vágyakozva, csendes örömmel fogadlak Téged, Édes Jézus. Kegyelmi életem megújulására törekszem Ôvele, akit az Angyal kegyelemmel teljesnek mondott.

December 8.

Édes Jézus! A Szeplôtelen Fogantatás nagy ünnepén a Szûzanyával fogadlak és Vele adok hálát a kegyelmi élet tündöklô szépségéért. Ma arra emlékezünk, hogy Neki elôlegezted a megváltás nagy kincsét; mentesítve Ôt az eredeti bûntôl, a kegyelmi élet teljes szépségével, gazdagságával mutatod Ôt be a világnak.

December 9.

Édes Jézus, ez az adventi szent idô a kegyelem ideje. Add, hogy a szentáldozás által kegyelmed bôségében gazdagon részesülhessek és ezért a Szûzanyával együtt, mindig hálatelt Magnificat-ot zengjek.

December 10.

Legyen az én életem is, Édes Jézus -- a Te segítségeddel -- alázatban egyre tökéletesebb, tudatában annak, hogy nálad nélkül senki vagyok, de Veled mindent elérhetek.

December 11.

Mennyi szépség, hangulatos, imádságos elmélyedés van az adventi szentmisékben, amelyek imádságra hangolnak és szeretetre sürgetnek! Édes Jézus, legyen bennem egyre több várakozás, vágyakozás a karácsonyi szent ünnepek után, amelyek csak így, Veled lehetnek kegyelemmel teljesek.

December 12.

Édes Jézus, amikor hozzám jössz, tudjam én is mélységes imádással vallani, hálatelt örömmel, méltatlanságom tudatában, hogy csak Te vagy az élet nekem.

December 13.

Ma Szent Lucára is emlékezünk. Neve fényt jelent. Kérjük, törjön át az adventi homályon a kegyelem fényessége, világítsa be lelkemet, hogy lehessek fényhordozó, a világosság gyermeke.

December 14.

Szent Egyházunk liturgiája egyre jobban jelzi, hogyan kell örvendezni Tebenned. Szent Pál is erre utal: ,,Örvendezzetek az Úrban.'' Édes Jézus, minden szentáldozásom legyen örömteljes újjáéledés benned!

December 15.

Édes Jézus, egyre jobban szeretném a Szûzanyával átélni karácsony közelségét, minden figyelmemet, gondolataimat, imáimat, cselekedeteimet Feléd irányítani, vágyakozó szeretettel.

December 16.

Édes Jézus, a zsoltárossal fohászkodom: ,,Jöjj el és mutasd meg arcodat''. Minden szentmisében, szentáldozáskor rám sugárzik Szent Arcod csodálatos szépsége. Töltsd el úgy szívemet, lelkemet, hogy elteljek jóságoddal, szépségeddel, szívembe vésôdjön kitörölhetetlenül az, ahogy a Szûzanya várt és elképzelt Téged.

December 17.

Izaiás próféta szavai: ,,Örvendjen az ég, ujjongjon a Föld, mert Urunk érkezik, hogy megkönyörüljön a szegényeken.'' Milyen szegény, milyen kicsi vagyok én, de ujjongva örvendezem, mert jössz hozzám, Édes Jézus, vár az én szegény nincstelenségem. Ez volt a Szûzanya lelkisége.

December 18.

Máté evangélista adventi üzenete: ,,Emánuelnek fogják nevezni, ami annyit jelent, velünk az Isten''. Édes Jézus, Te vagy az én Emánuelem, a szentáldozásban Te vagy jelen Istenem, mindenem. Hogy örült ennek Édesanyád, amikor az angyal ezt tudtul adta neki.

December 19.

A Szûzanya vágyakozását jól kifejezik a próféta sürgetô szavai: ,,Jön már akire várunk, nem késlekedik, nem lesz többé félelem, Ô a mi alkotónk.'' Édes Jézus, milyen biztató, bátorító kegyelem, hogy Te jössz hozzánk, nincs mitôl félnünk; a Szûzanyával várunk, örvendezünk.

December 20.

Milyen költôien fejezi ki Izaiás próféta: ,,Vesszô hajt ki Jessze gyökerébôl.'' -- jövendöli Izaiás próféta. A Szûzanyával együtt akarok szent várakozással készülni, a szentáldozás által Veled töltekezni.

December 21.

,,Eljön Urunk, Királyunk, neve Emánuel'' -- jövendöli Izaiás próféta. Ez az én legnagyobb örömöm, amelyet a Boldogságos Szûzanyával szeretnék átélni örömmel, hálával, minden szentáldozáskor.

December 22.

Édes Jézus, lelkem csendjében a Szûzanyával imádkozva készülök; táruljon ki szívem kapuja, hogy szentáldozáskor Téged befogadjalak, és a Szûzanya magasztaló énekével köszöntselek: Mert nagyot tett velem hatalmas Uram, Istenem.

December 23.

Édes Jézus, add, hogy egyre jobban tudatosítsam: Te vagy, aki szeretettel jössz hozzám, méltatlanhoz, hogy benned újjászülethessek. A Szûzanya ölelô karjaival várlak; siess Édes Jézus!

December 24.

Szent Pál apostollal örvendezem: ,,Íme, elérkezett az idô teljessége, amikor az Atya elküldött Téged, Szent Fiát a Földre.'' Hogy fejezzem ki hálámat? Csakis a Szûzanyával, aki a legjobban készült fogadásodra és siettette jöveteledet.

December 25.

A Mennyei Atya szózata: ,,Fiam vagy Te nekem.'' Az Atya szeretetének végtelen nagy ajándéka a Te születésed. A Szûzanya kimondhatatlan boldogsága, Szent József és az angyalok nagy öröme, nekem pedig éltetô mindenem. Hálám, örömöm, szeretetem nem talál szavakat. Szívem minden dobbanása az angyalokkal Feléd áradó; dicsôség a Mennyei Atyának!

December 26.

Édes Jézus, mint egy gyermek születtél, akit csak csókolni, ölelni lehet, olyan pici lettél, hogy minket naggyá tegyél. Elhoztad a mennyországot, hogy azt nekünk megszerezd, a Mennyei Atyát, hogy Ôt megismerjük, a Szentlelket, hogy eszközei lehessünk. Szent István vértanú áll elsônek jászolodnál, hogy mi is a kemény, áldozatos életet válasszuk, amelyhez szentségi jelenléted ad erôt.

December 27.

Szent János, a szeretett tanítvány tanít minket: ,,Isten a szeretet''. Megtanultuk, hogyan kell szívünk minden dobbanásával csak szeretni, Téged szeretni, a szentáldozásban Veled együtt lenni.

December 28.

Édes Jézus, aprószentek ünnepe utal az áldozatos szeretetre, amelyet Te megkívánsz tôlünk, aki mindent odaadtál nekünk, hogy készek legyünk Téged engesztelni, ha kell a vértanúságig, mindent feláldozni, hiszen csodálatos erôforrásunk vagy. Azért jöttél közénk, hogy velünk légy minden megpróbáltatásban.

December 29.

Édes Jézus, éjnek idején kellett számkivetésbe menned; hogy karolt magához a Szûzanya, hogy oltalmazott Szent József, hogy szeretnélek én is a szentáldozásban úgy magamhoz ölelni, hogy senki, semmi Téged tôlem el ne választhasson!

December 30.

Édes Jézus, milyen csodálatos: egyszerû munkáscsaládba születtél bele, hogy megszenteld a családi életet. Példát adtál nekünk, hogy Veled éljük a mi családi közösségünket, amelyet a Te szentségi jelenléted szentel meg.

December 31.

Édes Jézus, az év utolsó napja a hála, a köszönet Te Deum-a. Szívem, lelkem tele van hálával, hogy mennyi kegyelemmel halmoztál el. Ám legnagyobb áldásod, hogy örömöm van minden nap, mert a szentmisében találkozhatok Veled. Ez aranyozta be ennek az esztendônek minden napját, óráját, percét. Te Deum Laudamus! Dicséret, hála, köszönet a dicsô Szentháromságnak!


Magnificat, a Szûzanya hálaéneke

Magasztalja lelkem az Urat,

és szívem ujjong üdvözítô Istenemben.

Tekintetre méltatta alázatos szolgálóleányát:

Íme, ezentúl boldognak hirdetnek

az összes nemzedékek,

mert nagyot mûvelt velem ô, aki Hatalmas:

ô, akit Szentnek hívunk.

Nemzedékrôl nemzedékre

megmarad irgalma azokon,

akik istenfélôk.

Csodát mûvelt erôs karjával:

a kevélykedôket széjjelszórta,

hatalmasokat elûzött trónjukról,

kicsinyeket pedig felmagasztalt;

az éhezôket minden jóval betölti,

a gazdagokat elbocsátja üres kézzel.

Gondjába vette gyermekét, Izraelt:

megemlékezett irgalmáról,

melyet atyáinknak hajdan megígért,

Ábrahámnak és utódainak mindörökké.

Lk 1,46-55


Benedictus, Zakariás éneke

Áldott az Úr, atyáink Istene,

mert meglátogatta és megváltotta az ô népét;

Erôs szabadítót támasztott minékünk

szolgájának, Dávidnak családjából.

Amint szólott a szentek szájával,

ôsidôk óta a próféták ajka által,

megszabadít az ellenség kezébôl,

mindazoktól, akik gyûlölettel néznek minket;

atyáinkkal irgalmat gyakorol,

hogy szent szövetségére emlékezzék,

az esküre, amelyet Ábrahám atyánknak esküdött,

hogy nekünk váltja be, amit ígért;

hogy félelem nélkül és megszabadulva

az ellenség kezébôl,

neki szolgálatot teljesítsünk:

szentségben és igazságban járjunk elôtte

napról napra, amíg élünk.

Téged pedig, gyermek,

a fölséges Isten prófétájának fognak mondani,

mert az Úr elôtt jársz, egyengetni az ô útját;

az üdvösség ismeretére tanítod nemzetét,

hogy bocsánatot nyerjen minden bûnük

Istenünk irgalmas szívétôl,

amellyel meglátogat minket

felkelô Napunk a magasságból,

hogy fényt hozzon azoknak, akik sötétségben

és halálos homályban ülnek,

lépteinket pedig a béke útjára vezérelje.

Lk 1,68-79


Simeon hálaéneke

Bocsásd el most, Uram, szolgádat,

szavaid szerint békességben,

hiszen már meglátták szemeim,

akit küldtél, az Üdvözítôt.

Ôt adtad számunkra

csodájára minden népnek,

hogy fényeskedjék az egész világnak,

mint választott néped dicsôsége.

Lk 2,29-32


Szûz Mária záró-antifónái

a zsolozsmából

Alma Redemptoris Mater...

Üdvözítônk édesanyja,

mennyeknek megnyílt kapuja,

tengerjárók szép csillaga,

Boldogságos Szûz Mária!

Légy segítség hû népednek!

az elesett bûnösöknek,

ki szülôje Istenednek,

Anyja lettél Teremtôdnek.

Mert angyali köszöntésre

rád szállott az Úr Szentlelke.

Ekkor lett az örök Ige

szûz méhednek szûz gyümölcse.

Azért, édes Istenanyja,

légy bûnösök szószólója,

botló lábunk támasztója,

üdvösségünk nyílt kapuja.

Adjunk hálát az Istennek,

Atya, Fiú, Szentléleknek,

három személy Felségének,

egymivoltú Istenségnek.

Ave, Regina caelorum...

Mennyországnak Királynéja,

angyaloknak szent Asszonya,

Áldott gyökér, Szûz Mária,

üdvöz légy, Krisztus szent Anyja!

Teáltalad e világra

új világosság virrada.

Örülj, dicsôség virága,

kinél szebb nem jött világra.

Áldott légy, drágalátos Szûz!

Isten véled, szép virág, Szûz!

Mennyben szent Fiad mellett ülsz,

s tudjuk, rajtunk is könyörülsz.


Salve, Regina...

Mennyországnak Királynéja,

irgalmasságnak szent anyja,

élet, édesség, reménység,

üdvöz légy, szép Szûz Mária.

Évának árva fiai,

számkivetett maradéki,

siralminak örökösi,

sok nyavalyáknak hajléki.

E siralomnak völgyében,

kik kesergünk nagy ínségben,

hozzád sóhajtunk mennyégbe,

hol vagy örök dicsôségben.

Azért Szószólónk, szemedet,

fordítsd hozzánk kegyelmedet,

és a te bûnös népedet

oltalmazzad, híveidet.

Ó édes Szûz, irgalmadat,

mutasd meg kegyes voltodat,

holtunk után szent Fiadat,

mutasd meg boldogságodat.

Sub tuum praesidium...

Oltalmad alá futunk, Istennek szent Szülôje,

könyörgésünket ne vesd meg szükségünk idején,

hanem oltalmazz meg minket

minden veszedelemtôl,

mindenkoron dicsôséges és áldott Szûz;

Mi Asszonyunk, mi Közbenjárónk,

mi Szószólónk,

engeszteld meg nekünk szent Fiadat,

ajánlj minket szent Fiadnak,

mutass be minket szent Fiadnak. Ámen.

Regina caeli...

Mennyek Királyné asszonya

örülj szép Szûz, alleluja.

mert kit méhedben hordozni

méltó voltál, alleluja,

amint megmondotta vala,

föltámadott, alleluja.

Imádd Istent,

hogy lemossa bûneinket, alleluja!


,,Mellünket verve, méltatlanságunk tudatában járulunk az Úr oltárához: »Uram, nem vagyok méltó, hogy hajlékomba jöjj«. Jézus személyesen hív, Ô szolgál fel és Ô nyújtja nekünk saját Testét. Ez a legszentebb pillanat, amikor az Úr Szent Testét és Vérét magunkhoz vesszük. Még a vérségi kapcsolatnál is szorosabb. Ezért kell ezt a legszentebb idôt valóban átélnünk, mint ahogy Péter apostol a Tábor-hegyen felkiáltott: »Uram, jó nekünk itt lenni!« Ezért minden szentmisében röviden kifejezem hálámat, imádásomat a Szentségi Jézus iránt, keresetlen, szívbôl jövô szavakkal, hogy jobban átélhessem ezt a szent együttlétet.''

E szavakkal ajánlja Isten vándora csodaszép imakönyvét minden hívônek. Igaz lelki haszonnal forgathatják a napi áldozók és azok is, akiknek hétközben csak lelki áldozásra van módjuk, mert valami ok miatt nem tudnak eljutni a szentmisére.


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (973) 338-4736
	Fax: (973) 338-5330
	e-mail: felso@comcast.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felso@comcast.net

3. elektronikus hálózat (World Wide Web):	http://www.communio.hu/ppek vagy
	http://www.piar.hu/pazmany
Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 9,16-17)